Saslušan Tomislav Bokan | Autonomija\nSaslušan Tomislav Bokan\nDirektor "Urbanizma" Tomislav Bokan saslušan u Osnovom sudu u Novom Sadu zbog sumnje da je kupovao glasove na izborima\nDirektor JP „Urbanizam“ iz Romske demokratske stranke Tomislav Bokan saslušan je u Osnovnom sudu u Novom Sadu zbog sumnje da je izvršio krivično delo davanje mita u podstrekavanju u vezi sa glasanjem, saznaje 021.\nPortparolka tog suda Tijana Jakovljević rekla je za 021 da je Bokan saslušan 30. januara, a da je tokom istražnog postupka ranije saslušano još šest osoba, koja se sumnjiče da su od Bokana primile novac kako bi glasale za RDS na lokalnim izborima u Novom Sadu. Poslednja tri svedoka u ovom postupku biće saslušana 7. marta posle čega će predmet biti dostavljen Osnovnom javnom tužištvu koje treba da donese odluku da li će podići optužnicu protiv Bokana i ostalih.\nTužilaštvo u Novom Sadu je 31. jula prošle godine podnelo predlog za preduzimanje određenih istražnih radnji protiv Bokana zbog krivičnog dela davanja mita u podstrekavanju u vezi sa glasanjem. Istražnim radnjama obuhvaćeno je i šest osoba za koje postoji sumnja da su od Bokana primile novac kako bi glasale za RDS na lokalnim izborima 6. maja. Iz tog razloga pred Osnovnim sudom saslušani su osumnjičeni Slađana Rovčanin, Milovan Duvnjak i Antigona, Biljana, Svetlana i Vladimir Vučenov.\nTijana Jakovljević kaže da je tokom istrage saslušan i određeni broj svedoka, ali njihova imena i ostale informacije iz postupka nije mogla da nam otkrije zbog njihove poverljivosti u ovoj fazi sudskog postupka. Kako Radio 021 saznaje, tužilaštvo nije predvidelo da se, osim saslušanja osumnjičenih i svedoka, tokom istražnih radnji izvode još neki dokazi.\nRDS dobar kad zatreba\nOdbornici RDS našli su se od maja u novosadskoj vlasti kao ravnopravan partner sa mnogo većim strankama i dobili da vode nekoliko pozicija u Gradskom veću i upravi, kao i gradska preduzeća. Nijedna od stranaka ove ili prethodne vlasti nije bila gadljiva na to da im RDS bude koalicioni partner iako su ih i jedni i drugi optuživali da su kupovali glasove, svako u onom trenutku koji mu je politički odgovarao. Tako su im najpre tokom kratkog vladanja koalicije DS-LSV posle izbora dali na upravljanje Spens, da bi od nove vlasti dobili Urbanizam i Čistoću. Podsetimo, neposredno posle izbora za kupovinu glasova optuživali su ih SNS i DSS, koji su zbog toga podneli i krivične prijave, dok su se bivši gradonačelnik Igor Pavličić i predstavnici LSV tim povodom oglasili tek onog trenutka kada je bilo jasno da će izgubiti vlast.\nNemanja Starović, funkcioner SPO-a, stranke koja ima zajednički odbornički klub sa RDS, ne krije da je i za njega bio iznenađujući rezultat RDS u Novom Sadu, ali smatra da treba stvari ostaviti da se istraže do kraja i da se utvrdi eventualna odgovornost pojedinaca. – Mislim da delom iza povika na RDS mnogi pokušavaju da sakriju nečasne radnje koje su radile mnogo veće stranke. Bez obzira na sve, mislim da je ove godine kupovina glasova bila izraženija nego ikad pre, što govori o jednom veoma niskom nivou građanske, političke i društvene svesti, a nakon toga i nezrelosti političkih partija – rekao je Starović za 021.\nRDS je na izborima iskoristila rupu u zakonu i kao manjinska stranka ušla u parlament iako na njihovoj listi nije bilo nijednog Roma. Od šest odborničkih mesta koja su dobili, Bokan se nije libio da na četiri ubaci članove svoje porodice, kao i svog kuma Zorana Narančića. Zadovoljan je bio i predsednik partije, Bela Kurina, koji se nije kandidovao na izborima ali je zato dobio mesto člana Gradskog veća, dok njegov sin ima posao u Vodovodu, preduzeću kojim komanduje starešina koalicije – SPO.\nPola miliona evra uloženo u kupovinu glasova\nIzborni štab RDS bio je smešten u jednom kafiću u blizini crkve u Novom naselju. Prema nezvaničnim informacijama, najveći broj glasova kupljen je tamo, a uoči izbora, na piratskom radiju Krajina iz minuta u minut objavljivana je adresa tog kafića u koji su pozivani potencijalni glasači na „dogovor i razgovor uz besplatno piće“.\nPrema nepotvrđenim informacijama, ljudi su dolazili i upisivali se u spiskove, a obećavano im je 2.000 dinara po glasu. Po njih bi tada došao taksi ili kombi, a objašnjeno im je da broj na glasačkom listiću treba da zaokruže posebnom hemijskom.\nPrema podacima istražnih organa do kojih je ranije došao list Danas, u mrežu kupovine glasova u Novom Sadu uloženo je oko 50 miliona dinara. To nisu mogli da finansiraju ni Kurina ni turizmolog Bokan koji je danas direktor prestižnog gradskog preduzeća koje se bavi urbanističkim i prostornim planiranjem i projektovanjem.


Uprkos protestima, predloženo ukidanje imuniteta Medojeviću\nProtest pristalica Demokratskog fronta\nAdministrativni odbor Skupštine Crne Gore predložio je parlamentu da skine imunitet jednom od lidera Demokratskog fronta, Nebojši Medojeviću, koga tužilaštvo sumnjiči da je navodno organizovao kriminalnu grupu koja se bavila pranjem novca.\nOdbor je odluku donio jednoglasno, a raspravi je prethodio iznenadni prekid bojkota parlamenta od strane poslanika DF-a, koji su jutros odlučili da prisustvuju sjednici odbora dok je nekoliko stotina njihovih pristalica protestovalo ispred zgrade parlamenta, prenose lokalni mediji.\n"Ovdje smo došli, ne da bi prekršili bojkot, nego radi samoodbrane", rekao je jedan od lidera DF-a Andrija Mandić, koji je nedavno, sa njegovim i Medojevićevim koalicionim kolegom, optužen za navodno učešće u planiranju državnog udara. "Milivoje Katnić želi jednog od 39 poslanika da smjesti u zatvor"\nNa početku sjednice, DF je zatražio da predsjednik Skupštine dokument vrati predlagaču kako bi bio usklađen sa Ustavom prije nego bude upućen odboru na razmatranje, a njegov lider Mandić poručio članovima odbora koji su njemu i Milanu Kneževiću skinuli imunitet u slučaju "državni udar" - "dobro smo vas upamtili”\n“Vi ste naši lični neprijatelji”, rekao je Mandić članovima Odbora.\nPredsjednik Administrativnog odbora, poslanik vladajuće DPS, Ljuiđ Škrelja, rekao je da nema razloga za upućivanje prijetnji, te da članovi odbora samo rade svoj posao.\nNjegov kolega Milorad Vuletić iz DPS ocijenio je da je u parlamentu došlo do urušavanja dijaloga i rekao da ne zna zašto se poslaniku ne može ukinuti imunitet, dok je njegova stranačka koleginica Marta Šćepanović rekla da se “na nas vrši pritisak da ignorišemo tužilački zahtjev”, prenosi portal RTCG.\nObraćajući se okupljenima na platou kod spomenika kralju Nikoli, ispred zgrade parlamenta, Medojević je rekao da će jednom, kada DF dođe na vlast, odgovarati svi oni koji trebaju. optužujući vlast i policiju da brani lopove, ne hapseći dilere droge i one koji stvarno peru novac.\n“Krenuli su na DF, jer misle da se silom može čuvati režim”, rekao je Medojević okupljenim na protestu, i poručio da nema te policije koja može da spasi diktaturu kada se narod ujedini. "U Skupštini sjede sužnji, agenti službe i poslušnici Mila Đukanovića"\nSpecijalno tužilaštvo ranije je zatražilo od Skupštine Crne Gore da Medojeviću skine poslanički imunitet kako bi bio uhapšen i krivično gonjen zbog sumnje da je, zajedno sa bosanskim preduzetnikom Momirom Nikolićem, navodno organizovao kriminalnu grupu koja se bavila pranjem novca.\nLider PZP sumnjiči se i da je navodno planirao da, u slučaju da plan propadne, a grupa bude otkrivena, usmjerava iskaze članova kriminalne organizacije i Nikolića, upućujući ih što da izjave pred državnim organima kako bi izbjegli krivično gonjenje, prenijele su ranije Vijesti.\nMedojević je tada rekao da mu se Glavni specijalni tužilac sveti zbog njegovih tvrdnji o Katnićevoj navodno nečasnoj ulozi na dubrovačkom ratištu, i ocijenio da je posrijedi progon političkih neistomišljenika.


Korona virus i vakcina u Srbiji: Kako se odobrava i kada će biti spremna : Južne vesti\n10:49, 23. 11. 2020.\nPremijerka Ana Brnabić izjavila je danas da će Srbija biti "jedna od prvih zemalja" koja će dobiti vakcinu protiv korona virusa, navodeći da se isporuka prvih doza očekuje do kraja godine.\n„Sada samo čekam od partnera iz te kompanije datum prve isporuke", rekla je ona, a prenosi Beta.\n„Pored toga razgovaramo, i u ovom trenutku imamo potpisane ugovore sa kineskim Sinofarmom i sa ruskim Gamalej institutom za vakcinu Sputnjik V", rekla je premijerka novinarima u Kragujevcu.\nDodala je i da Srbija razgovara sa „partnerima iz EU da i sve zemlje Zapadnog Balkana dobiju vakcinu preko mehanizama Unije".\n„Imamo određenu bojazan oko vakcine jer je RFZO već proglasio tajnom nabavku medicinskih sredstava i lekova tokom epidemije".\n„Govore da hoće nas čipuju. Nikada nisam čula za takvo nešto", kaže Gligić.\nSa vešću da je u Srbiju stigla dokumentacija ili sama vakcina sa dve strane, Gligić kaće da će biti potrebno „najmanje mesec dana da naša agencija proveri šta je sa imunogenom".\n„Moramo, nikome ne možemo verovati", kaže ona.\nPavle Zelić iz Agencije za lekove rekao je da se radi „timski i koordinisano" kako bi svaki aspekt bio proveren jer od toga, dodaje, zavise životi.\n„Naša želja je da imamo nekoliko vakcina na raspolaganju, naša mogućnost da pregovaramo i obezbedimo je još jedna retkost, moći ćemo kritički da procenimo, nadamo se da ćemo vrlo brzo imati nekoliko vakcina", istakao je Zelić.\n„Ne smemo da čekamo, moramo da preuzmemo rizike, ali mislimo da su koristi veće od bilo kakvih problema", naglasio je Zelić.


KOMPANIJE - Inzenjer.net - Informacije i inspiracije za inženjere\nInzenjer.net - Informacije i inspiracije za inženjereKOMPANIJE\nKOMPANIJE admin 4 maja, 2019 24 maja, 2019\nMATERIJALI U NISKOGRADNJI\nAluminijum, proizvodi od aluminijuma\nČelik, proizvodi od čelika\nCigla, crep i opekarski proizvodi\nDimnjaci, dimovodni elementi i cevi\nGips i proizvodi od gipsa\nGrađevinske zaštitne ograde\nGvožđe, proizvodi od gvožđa\nKompozitni materijali i proizvodi\nLim i proizvodi od lima\nMetal, proizvodi od metala\nProfili i proizvodi za malterisanje\nProizvodi od plastike i plastične mase\nŽica, žičani proizvodi\nCevi, cevni sistem i profili\nKamen, kameni agregat\nInox, proizvodi od inoxa\nINSTALACIONI MATERIJALI I RADOVI\nSTOLARIJA, BRAVARIJA I OKOVI\nPEJZAŽNO UREĐENJE I OPREMANJE EKSTERIJERA\nPROJEKTOVANJE, IZVOĐENJE I INŽENJERING\nKROVOVI I KROVNI POKRIVAČI\nPrikaz kompanija koje se bave: proizvodnja, prodaja i dizajn nameštaja, opreme za dom, saloni nameštaja, uređenje enterijera, zelenih površina, bašti i vrtova, oprema za ugostiteljstvo i hotele, mašine i alati za industriju nameštaja, usluge, trgovina, veleprodaja i zastupstva…\nMatična kompanija LEGI GmBH je osnovana 1949. godine u Moersu, u Nemačkoj. Potvrđena višedecenijskim uspešnim poslovanjem na području Evropske Unije LEGI GmBH otvara 2005. godine predstavništvo u Beogradu pod imenom …\nMetalno Mijatović d.o.o. je privatno preduzeće osnovano 1997. godine. Po izgradnji objekata i opremanju proizvodnih i poslovnih pogona mašinama i potrebnom opremom za rad kreće u osvajanje tržišta na polju …\nCRH je vodeća internacionalna grupa u oblasti građevinskih materijala. Zapošljava 87.000 ljudi na blizu 3.800 operativnih lokacija u 31 zemlji širom sveta. CRH je najveća kompanija u industriji građevinskih materijala …\nBAN-INOX je porodična firma, nastala kao naslednica firme Mileks osnovane 1990. god. koja se bavila proizvodnjom sefova i fahova za banke, mehanike za elektroniku, alata za varenje pvc folija. Sa …\nKoreni kompanije „ERVOJIĆ“, sežu u 1972. godinu kada je osnovana zanatska delatnost za izradu opruga. Nakon 1992. godine, razvoj kompanije se usmerava u pravcu prerade lima i usvajaju se nove …\nDual limovi Arilje\nDUAL je osnovan 1995. godine u Arilju sa skromnim proizvodnim kapacitetom i asortimanom proizvoda. Vremenom firma se razvija sa tendencijom stalnog rasta: proizvodnog kapaciteta, opreme, broja zaposlenih kao i proizvodnog …\nARTerracotta d.o.o. je mlada firma koja je za kratko vreme pokazala da sposobna da bude interesantna i važna za srpsko tržište građevine i arhitekture. Bavi se uvozom i distribucijom keramičkih …\nSiniat je deo Etex grupacije, svetske kompanije iz domena građevinskih materijala. Siniat čini deo poslovne jedinice koja je posvećena proizvodnji prefabrikovanih elemenata za građevinu i koja je operativna širom Evrope, …\nMatel je osnovаn kаo zаnаtskа rаdnjа zа proizvodnju blokovа 1996. godine. Od 2004. godine firmа posluje kаo preduzeće Mаtel doo. Nаš prvi proizvod bio je običаn betonski blok, dok je …\nMirković Plast – Naš put do uspeha Radnja je osnovana 1976. godine pod nazivom „Metalplast“. Tadašnji vlasnik i osnivač bio je Jovislav Mirković. U to vreme, u našoj radnji proizvodili …


Beogradski hotel 88 Rooms primio prve goste Beogradski hotel 88 Rooms primio prve goste – MOTOR blog\nUoči Sajma turizma, beogradski 88 Rooms Hotel**** otvorio je svoja vrata prvim gostima. Investicija u Takovskoj ulici je završena u rekordnom kratkom roku. 88 Rooms Hotel je opremljen po standardima hotela sa četiri zvezdice, a poslovaće pod okriljem kompanije MK Mountain Resort.\nPored 88 soba i apartmana, hotel će raspolagati konferencijskim prostorom i “rooftop” lounge restoranom koji će biti smešten na krovu šestospratnice, odakle se pruža neverovatan pogled na Beograd i obale Dunava.\nPo rečima Nikole Avrama, generalnog direktora MK Mountain Resorta, 88 Rooms Hotel zasniva se na osnovama modernog hotelijerstva i namenjen je u istoj meri poslovnim gostima i turistima koji Beograd posećuju u sve većem broju. Hotel je smešten u Takovskoj ulici, na mestu nekadašnjeg Takovo centra, a prvi gosti odsedaju u hotelu povodom predstojećeg sajma turizma u Beogradu, koji se održava od 27. februara do 02. marta 2014. godine. Odlična lokacija omogućava jednostavan pristup od aerodroma i drugih pravaca, a blizina kulturnih i istorijskih vrednosti Beograda čine ovaj smeštajni objekat konkurentnim na beogradskoj turističkoj mapi.\nUnutrašni enterijer odlikuje moderan dizajn, svetao i udoban ambijent, kao i najsavremenija oprema za rad i digitalnu komunikaciju. Menadžmentom hotela se bavi MK Mountain Resort, priznata i višestruko nagrađivana, jedna od vodećih hotelskih kompanija u regionu, koja u svom sastavu ima tri smeštajna objekta na Kopaoniku.\n”Cilj nam je da naši gosti dobiju pravu vrednost za novac, a pored neupitno kvalitetne usluge koju garanutuju standardi MK Mountain Resorta, ideja nam je da kroz autentične pakate ispratimo očekivanja gostiju i predstavimo im brojne vrednosti prestonice, kako one poznatije tako i one koje se još uvek u dovoljnoj meri ne nude stranim gostima”, dodaje Nikola Avram.\nBeogradski hotel 88 Rooms primio prve goste was last modified: February 26th, 2014 by Goran Aničić\n88 RoomsBeogradski hotelhotelhotel 88 RoomsSajam turizma


Crveno-beli su do prvog mesta u grupi A stigli sa maksimalnim učinkom od tri pobede. Zvezda je odigrala još jedan dobar meč, a ovoga puta najbolji je bio Stefan Momirov sa 17 poena, šest skokova i četiri asistencije.\nOdličan je bio i Uskoković sa 12 poena i pet asistencija. Crveno-beli su u prvom poluvremenu pokušavali da slome rivala, ali su u trećoj deonici uspeli da osiguraju trijumf.\nZvezda čeka rivala u finalu. Borbu za završni turnir Evrolige (igra se u Turskoj) crveno-beli bi mogli da vode sa ekipom Mega Bemaksa. Tim iz Sremske Mitrovice ima dve pobede i od 18 časova igra protiv GBA Praga.


IGK Saopcenje Krivokapic\nSusret predsjednika Vlade Crne Gore Zdravka Krivokapića sa predsjednicom bh. entiteta Republika Srpska Željkom Cvijanović i premijerom Radovanom Viškovićem u Banja Luci koja prije svega pripada državi Bosni i Hercegovini, bez državne zastave je još jedan u nizu dokaza kontinuiteta udruženog zločinačkog poduhvata protiv bosanskohercegovačke države.\nBanjalučki sastanak bez državne zastave kao najbitnijeg simbola države je sraman, neljudski, antibosanski, potez suprotan međunarodnom pravu, Povelji Ujedinjenih nacija i zakonima Evropske Unije. Predsjednik Vlade Crne Gore je potvrdio cilj političke pozicije i opzicije entiteta Republika srpska, a to je negiranje države Bosne i Hercegovine. Negiranjem države Bosne i Hercegovine, Krivokapić negira sebe, svoj narod i svoju državu. Istovremeno ovim činom samo pokazuje istinski odnos prema državi Bosni i Hercegovini. Ovaj potez je još jedan dokz da manji entitet nastao na rezultatima agresije i genocida i legalizovan u Dejtonu ne može egzistirati.\nKriminalizacija državne zastave i njeno stavljanje u kontekst prekrajanja historijskih činjenica o stoljetnoj državnosti i nezavisnosti države Bosne i Hercegovine i reviziji sudskih činjenica o agresiji i genocidu u Bosni i Hercegovini je sastavni dio lobističke kampanje antibosanske koalicije koja snažno djeluje u matici i dijaspori. Banjalučki sastanak bez državne zastave jasno daje do znanja da je politička pozicija Crne Gore sastavni dio te kampanje koja ima cilj negirati kontinuitet državnosti i nezavisnosti Bosne i Hercegovine.


Iako je na početku trpela oštru kritiku od strane Novosađana, sugrađanima je vremenom ova zgrada prirasla srcu.\nMonumentalni objekat na ulasku u Novi Sad sa strane Mosta slobode ostavlja jak utisak na posmatača jer je on poseban i po svojim proporcijama, i po završnoj obradi i po parternom uređenju sa velikom fontanom.\nZgrada NIS-a, koju su nekada zvali i Karingtonka po popularnoj seriji Dinastija, jeste jedna pomalo uobražena lepotica koja svojim skupim izgledom ali i visokim parterom ne komunicira najbolje sa gradom. Ipak, Novosađani su je vremenom zavoleli i zbog toga dobija prilično visoke ocene na Izboru za najlepšu zgradu u Novom Sadu u poslednjih 25 godina.\nArhitekturu ovog objekta potpisuju A. Keković, Z. Županjevac i I. Pantić a zgrada NIS-a je podignuta 1998. godine.\nZgrada NIS-a nalazi se pod rednim brojem četiri na Izboru za najlepšu zgradu u Novom Sadu u poslednjih 25 godina\n#Arhitektura #dinastija #izbor za najlepsu zgradu #karingtonka #kekovic #nis #novi sad #zgrada nis


“Regnum”: Srpska crkva da izabere između Carigrada i Moskve – Политикон\nПочетна\tАктуелно\t“Regnum”: Srpska crkva da izabere između Carigrada i Moskve\n“Regnum”: Srpska crkva da izabere između Carigrada i Moskve\nNa sajtu ruske državne agencije “Regnum” objavljen je novi tekst o aktuelnom stanju u srpskoj pravoslavnoj crkvi. Ovo je drugi tekst na ovu temu u poslednjih nekoliko dana, što govori o pažnji koja joj se u ruskoj javnosti posvećuje.\n– Srpska pravoslavna crkva je oduvek poštovala Carigrad i danas voli Vaseljensku patrijaršiju kao svoju majku crkvu – poručio je patrijarh Irinej tokom susreta koji je, kako se navodi, „otvorio novu stranicu u odnosima Carigrada i SPC obnovivši spone jedinstva i ljubavi – prenose srpski mediji.\nDrugim rečima: srpska crkva neće priznati ukrajinske raskolnike, ali neće ni prekinuti crkveno opštenje sa Carigradom koji i dalje smatraju svojom “majkom crkvom”. Stoga se stiče utisak da portparol SPC Episkop bački Irinej pravi mnogo buke ni oko čega.\nIz izvora u vrhu Ruske pravoslavne crkve saznajemo da takvo ponašanje Vladike Irineja ne čudi jer iako on trenutno slovi za “ruskog čoveka” u Srpskoj pravoslavnoj crkvi, Episkop bački nikada nije prestao biti najlojalniji čovek Carigrada u SPC. To može da znači da je „sukob“ SPC sa Carigradom namerno isforsiran od strane Episkopa Irineja koji je samo napravio predstavu za javnost, a sve sa ciljem da sebe predstavi čovekom koji zastupa interese Ruske pravoslavne crkve. Ipak, da Episkop bački Irinej već decenijama radi protiv interesa Ruske Crkve u Srbiji, potvrđuje i status koji u Srbiji ima podvorje Ruske Crkve.\nIzvori u Moskovskoj Patrijaršiji sećaju se i izjave Episkopa bačkog Irineja iz vremena kada nije krio bliske odnose sa Carigradom i prijateljske odnose sa Patrijarhom Vartolomejem: “Da se rodio kao Srbin, ali da će umreti kao Jelin”. Vaseljenska patrijaršija se, u jeku ukrajinske krize, izjasnila da je crkvena situacija u srpskim zemljama za nju jasna. U Crnoj Gori u kojoj postoji samozvana Crnogorska pravoslavna crkva koju su priznavali ukrajinski raskolnici pre nego što im je Carigrad dodelio Tomos o autokefalnosti, kao i u Makedoniji čija je crkva u raskolu sa Beogradom još iz vremena komunizma, za Vaseljensku patrijaršiju je kanonska jedino jerarhija Srpske crkve.


13. jul 2021. ispravka za SharePoint Server 2019 jezički paket (KB5001974)\nOvaj članak opisuje ispravku 5001974 za Microsoft SharePoint Server 2019 jezički paket koja je objavljena 13. jula 2021.\nOvo ažuriranje sadrži sledeće ispravke i poboljšanja. Da biste u potpunosti rešili ove probleme, morate da instalirate KB 5001975 zajedno sa ovom ispravkom.\nDodaje mogućnost da promenite ASP.NET prikaza stanja dešifracije stanja i provere valjanosti ključeva SharePoint Server veb aplikacije. Cmdlet Set-SPMachineKey PowerShell konfiguriše i primeni nove ključeve za dešifraciju i proveru valjanosti na servere na farmi. Cmdlet Update-SPMachineKey PowerShell primenjuje ključeve za dešifraciju i proveru valjanosti na servere na farmi.\nRešava problem gde ne možete da pronađete dugme Primeni kada pokušavate da dodate kolone u prikaze liste pomoću opcije Prikaži/sakrij kolone u biblioteci dokumenata.\nRešava problem kada veb segment istaknutog sadržaja ne radi na podlokacije ako korisnik nema dozvole za osnovnu lokaciju.\nRešava problem sa pristupačnosti kada ne postoji metod za preskakanje ili zaobilazno preskakanje sadržaja koji se ponavlja.\nRešava problem sa pristupačnosti u kojem nisu obezbeđene povratne informacije za uspešno odstujanje praćenja lokacije.\nRešava problem sa pristupačnošću kada čitači ekrana ne čitaju padajuću funkcionalnost polja Pretraži ovaj sajt kao kombinovane okvire u klasičnim sajtovima.\nPreuzmite ispravku 5001974 za 64-bitnu verziju SharePoint Server 2019 jezičkog paketa


Nemački mediji: Da li je Berlin slučajno finansirao teroriste - Sputnjik Srbija\n10:18 14 April 2021\nNemački mediji: Da li je Berlin slučajno finansirao teroriste\n18:25 14.03.2021 Preuzmite kraći link\nU Nemačkoj, deo pomoći koju vlasti pružaju biznisu tokom pandemije virusa korona, mogao je otići na podršku islamistima, piše „Velt“, pozivajući se na neimenovani izvor u policiji Berlina.\n„U nekim slučajevima postoji sumnja u direktno finansiranje terorizma“, navodi se u članku.\nU tri slučaja postoje naznake da su isplaćena sredstva mogla biti usmerena za direktnu podršku militanata na Bliskom istoku. Trenutno, služba državne bezbednosti i tužilaštvo vode više od stotinu istraga u prestonici protiv 60 lica. Vlasti proveravaju da li je novac dobijen na prevaru.\nŠteta iznosi oko milion evra. Tokom pretresa je oduzeto oko 250.000 evra.\nOd 2. novembra u Nemačkoj traje lokdaun, kako bi se sprečilo širenje virusa korona. Tokom tog vremena, restorani, kafići i hoteli su zatvoreni.


Direktor austrijske železnice verovatno novi kancelar\nBeta 12. maja 2016. 15:25\nDirektor austrijske državne železnice dobio je široku podršku svoje Socijaldemokratske partije (SPO) da bude novi kancelar uoči sastanka stranke kada će i formalno biti nominovan kandidat da zameni kancelara Vernera Fajmana koji je podneo ostavku ranije ove nedelje.\nSastanak Socijaldemokrata zakazan je za sutra. Medjutim već danas osam od devet austrijskih pokrajina izrazilo je svoju podršku šefu železnica Kristijanu Kernu, a još jedan potencijalni kandidat je objavio da se povlači iz trke.\nPosle sedam i po godina na vlasti Fajman je u ponedeljak iznenadna objavio ostavku, uz navode da nema dovoljno podrške posle eliminacije kandidata SPO-a u prvom krugu predsedničkih izbora 24. aprila. Na predsedničkim izborima ubedljivo najviše glasova osvojio je kandidat ekstremnodesničarske Slobodarske partije Norbert Hofer, a drugi je bio kandidat Zelenih.\nKern (50) je generalni direktor austrijske nacionalne železničke kompanije OBB od 2010. u kojoj je uspeo da popravi finansijsko stanje a istovremeno da održava dobre odnose sa sindikatima.\nSocijalemokrate su u koaliciji s centrističkom Narodnom partijom. Ta partija je naznačila a će za zamenika Fajmana prihvatiti samo nekog ko podržava stroge restrikcije za migrante.


četvrtak, 29. jun 2017. 15:29h\nPravo prijavljivanja imaju državljani Republike Srbije starosti od 19 do 30 godina koji ispunjavaju uslove konkursa www.mod.gov.rs\nViše informacija se može dobiti na internet stranici Ministarstva odbrane www.mov.gov.rs, ili u Centru Ministarstva Odbrane Pančevo, adresa Miloša Obrenovića br. 1, Pančevo, gde se može podneti i prijava.\nPosle potpisivanja ugovora koji definiše prava i obaveze obe strane, kandidat odlazi u jedan od tri centra za obuku Vojske Srbije: Sombor, Valjevo ili Leskovac.\nZakon o vojnoj, radnoj i materijalnoj obavezi, propisuje da služenje vojnog roka traje šest meseci. Služenje vojnog sa oružjem je jedan od preduslova za zasnivanje radnog odnosa u jedinicama Vojske Srbije u statusu profesionalnog vojnika.\nViše detalja možete pročitati u konkursu.\njavni-oglas-za-prijavu-kandidata-za-dsvr-i-ksro.pdf (133 Preuzimanje datoteka)


Microsoft imao u vidu HoloLens tehnologiju kada je doneo odluku o kupovini Minecraft-a - PLAY!\nMicrosoft imao u vidu HoloLens tehnologiju kada je doneo odluku o kupovini Minecraft-a\nMožda je neke od nas iznenadilo kada smo saznali da je Microsoft izdvojio “skromne” 2.5 milijarde dolara za kupovinu Minecraft video igre. Međutim velike kompanije kao što je Microsoft uvek imaju planove koje ne mogu i ne žele da podele sa javnošću, a kako se sada čini, jedan od njih je bio i da HoloLens tehnologiju poguraju uz pomoć jedne od najpopularnijih gaming franšiza današnjice kakva je Minecraft.\nPrvi čovek kompanije Satya Nadella je nedavno izjavio da je HoloLens tehnologija uveliko bila u razvoju kada su kupili Minecraft. Igra koju danas mnogi smatraju za ekvivalent Lego kockica u virtuelnom svetu, dobija potpuno drugu dimenziju kada više nije vezana za ekran vašeg monitora, televizora ili pametnog telefona, već je igračima dostupno da dekorišu recimo svoju sobu sa Minecraft blokovima. Nedella je izjavio kako im je bila potrebna igra koja će im “fundamentalno pomoći da pokrenu nove kategorije poput ove”.\nMicrosoft za razliku od globalnog trenda VR headset uređaja kom se priklonila većina industrije, svoju šansu u budućnosti traži u tehnologiji holograma. Ukoliko vam je promakla demonstracija HoloLens-a u kojoj se između ostalog vidi i primena tehnologije u Minecraft-u, pogledajte vrlo interesantan video ispod:


Općina Velika Kladuša domaćin VIII Svjetskog prvenstva dijaspore u malom nogometu/fudbalu - Općina Velika Kladuša\nGlavni odbor Svjetskog saveza dijaspore BiH, na sjednici održanoj dana 26.02.2011. godine u Stuttgartu, donio je odluku da će Općina Velika Kladuša biti domaćin VIII Svjetskog prvenstva dijaspore u malom nogometu/fudbalu.\nOvo najznačajnije sportsko takmičenje BiH dijaspore u svijetu održaće se od 20. do 22. maja 2011. godine u Velikoj Kladuši.\nNa ovom eminentnom sportskom događaju očekuje se učešće velikog broja ekipa Bosanaca i Hercegovaca iz Amerike, Australije, Kanade, Njemačke, Slovenije, Austrije, Švicarske, Francuske i ostalih zemalja Evrope. Nakon austrijskog Linza, belgijskog Antwerpena, njemačkog Munchena, britanskog Birminghama, te prošlogodišnjeg domaćina Luxembourga, po prvi put, Svjetsko prvenstvo dijaspore u malom nogometu/fudbalu, biće održano u Bosni i Hercegovini, u Velikoj Kladuši.\nPripala nam je izuzetna čast da budemo domaćini ovom značajnom događaju i ugostimo veliki broj Bosanaca i Hercegovaca iz cijelog svijeta koji će posjetiti naš grad i biti naši gosti.\nS obzirom da smo mi Kladušani poznati po gostoprimstvu, nama je u interesu da se pokažemo kao pravi domaćini i uspostavimo i njegujemo suradnju sa BiH dijasporom, jer smo jedno.\nPromotivni audio džingl RSG: Osmo svjetsko prvenstvo dijaspore BiH u malom fudbalu/nogometu (mp3 datoteka, poslušajte klikom na link ovdje )


Press Online :: Obrazovanje :: Strategijom za mlade do boljih šansi i startnih pozicija\n15. 10. 2014. - Autor: Tanjug\nStrategijom za mlade do boljih šansi i startnih pozicija\nDržavni sekretar za omladinu Nenad Borovčanin istakao je prilikom predstavljanja radnog nacrta Nacionalne strategije za mlade da omladina u Srbiji zaslužuje bolje šanse i jednake startne pozicije, dok je na mladima da grade lični i društveni uspeh prema svojim interesovanjima i sposobnostima.\nBorovčanin se založio za ravnopravnost, nediskriminaciju i poštovanje ljudskih i manjinskih prava mladih ljudi u Srbiji, saopštilo je Ministarstvo omladine i sporta.\n“Mladi zaslužuju bolje šanse i jednaku startnu poziciju bez obzira da li potiču iz bogatih ili siromašnih porodica, gradskih ili seoskih sredina, bez obzira na verske, nacionalne i sve druge različitosti, nezavisno od svojih političkih opredeljenja”, naglasio je Borovčanin u razgovoru sa mladima i ostalim učesnicima okruglog stola u okviru javne rasprave o novoj Nacionalnoj strategiji za mlade u Loznici.\nOn je istakao da se ne sme praviti razlika ili nejednako postupanje prema mladima, po bilo kom osnovu.\nNakon što se upoznao sa komentarima i predlozima mladih i njihovih organizacija na radni tekst Nacionalne strategije, Borovčanin je ohrabrio lični i društveni razvoj omladine uveravanjem da će se obezbediti poštovanje različitosti, prava, sloboda i dostojanstva.\n“Omladini smo dužni jednaku šansu, a na njima je da grade lični i društveni uspeh prema interesovanjima i sposobnostima”, zaključio je državni sekretar Borovčanin.\nOkrugli sto u okviru javne rasprave povodom izrade nove Nacionalne strategije za mlade za period 2015-2025 održan je u prepunom Omladinskom centru u Loznici.\nJavnoj raspravi su prisustvovali predstavnici lokalnih vlasti, udruženja, kancelarija za mlade, studentskih organizacija, privrednih subjekata, medija, stručne javnosti, mladih uzrasta od 15 do 30 godina i ostalih zainteresovanih građana, navedeno je u saopštenju Ministarstva omladine i sporta.\n[16.10. 2014., 09:06]\nTim mnogim strategijama vi ste upropastili generacije koje sada imaju od 37 do 45 godina jer je u toj grupaciji najveci broj nezaposlenih i najverovatnije nikad i nece dobiti posao.


Zbog jelke od 30.000 evra opozicija u Čačku podnela krivičnu prijavu – NovostiDana.rs\nZbog jelke od 30.000 evra opozicija u Čačku podnela krivičnu prijavu\nZbog kupovine novogodišnje jelke od 30.000 evra, predstavnici opozicionih stranaka u Skupštini Čačka Dveri, Nove Srbije i grupe gradjana „Za napredniji Čačak“ podneli su danas Osnovnom javnom tužilaštvu krivičnu prijavu protiv nadležnih u čačanskom Javnom preduzeću „Gradac“.\nOni su saopštili da su krivičnu prijavu podneli i protiv tenderske komisije koja je sprovela kupovine jelke i rasvete, jer smatraju da je tender namešten, a da je jelka višestruko preplaćena.\nU krivičnoj prijavi se navodi da nadležni nisu sproveli konkurs javnu nabavku čime su isključili konkurenciju, te da su kratkim rokom favorizovali preduzeće iz Novog Sada.\nLokalna vlast Čačka koju čini koalicija oko Srpske napredne stranke i Socijalističke partije Srbije, za kupovinu novogodišnje rasvete i jelke je iz gradskog budžeta dala sedam miliona dinara, od čega polovinu za jelku.\nPredsednik odobrničke rupe Dveri Aleksandar Tanasković ocenio je da je jelka simbol loše vlasti Srpske napredne stranke koja, kako je rekao, upada iz afere u aferu.\n„Čačak pored Beograda i njihove jelke od 83.000 evra danas prepoznaju u Srbiji kao grad kriminala gde je za jednu jelku dato oko 30.000 evra, a za ostalu rasvetu oko 40.000 evra“, rekao je Tanasković.\nŠef odborničke grupe Nove Srbije, Vladica Gavrilović rekao je da je novogodišnja jelka u centru Čačka vredi jedan dvosoban stan i da je ogorčen što na tenderu nisu mogle da učestvuju firme iz Čačka.\nOdbornica grupe gradjana „Za napredniji Čačak“ Violeta Marković rekla je da je novac dat za novogodišnju rasvetu i jelku mogao da bude upotrebljen za subvencionisanje osoba sa invaliditetom, što je opozicija i tražila amandmanom na predlog budžeta za 2018. godinu, a vladajuća većina odbila.\nMarković je dodala da je metar jeke u centru Čačka skuplji nego dužni metar auto-puta koji se gradi.\nU Crnoj Gori u zemljotresu oštećeno 50 objekata, 10 porodica van domova


12 000 nevladinih organizacija u BiH ne garantuju funkcionalno civilno društvo- potrebno je više transparentnosti i dijaloga između vladinog i nevladinog sektora\n“Razvijeno civilno društvo i njegovo učešće u procesu donošenju odluka predstavlja kamen temeljac funkcionionalne demokratije”, kazala je šefica Sekcije operacija za društveni razvoj, civilno društvo i prekograničnu saradnju Delegacije EU u BiH, Natalia Dianiskova na otvaranju seminara “Uloga civilnog društva u jačanju političkog dijaloga u Bosni i Hercegovini”.\n“Nezamislivo je imati demokratsko društvo bez razvijenog civilnog društva”, kazala je Dianiskova.\nSeminar, održan u Sarajevu, organiziran je u okviru programa “People2People” (P2P) koji provodi Evropska komisija, u saradnji sa Delegacijom Evropske unije u BiH, lokalnim Uredom za tehničku asistenciju i organizacijama civilnog društva (TACSO).\nCilj seminara bio je dati organizacijama civilnog društva u Bosni i Hercegovini priliku da pokrenu diskusiju o potencijalnoj ulozi civilnog društva u jačanju dijaloga u BiH, te pokazati kako o tome uče na primjerima iz prošlosti i sadašnjosti drugih zemalja.\nPrema riječima Natalie Dianiskove, Bosna i Hercegovina ima “ograničenu” povijest razvoja civilnog društva. Prije rata u BiH je bilo malo organizacija civilnog društva i one su se uglavnom bavile sportom ili kulturom. Nakon rata, došlo je do nagle ekspanzije nevladinih organizacija, ali je prije svega riječ o kvantitativnoj a ne o kvalitativnoj ekspanziji. U BiH prema nedavno objavljenim analizama trenutno djeluje oko 12 000 organizacija koje se mogu smatrati neprofitnim i nevladinim.\nDianiskova je naglasila da je ključ uspostavljanja saradnje između vladinog i nevladinog sektora treba prije svega tražiti u podizanju svijesti o važnosti ovih procesa, u jačanju kapaciteta za saradnju i uspostavljanje zakonskog i institucionalnog okvira za razvoj civilnog društva i dijaloga između vladinog i nevladinog sektora.\nUvodno izlaganje Dianiskove je pomoglo učesnicima seminara sagledati nedostatke okruženja u kojem djeluju organizacije civilnog društva kao što su: nedostatak institucionalnog dijaloga, činjenica da većina NVOa počiva na donacijama, dodjela javnih fondova koji su predviđeni za organizacije civilnog društva koja se najviše odvija po modelu “direktno iz budžeta nevladinim organizacijama od posebnog interesa” a najmanje po delegiranim projektima, zatim minimalna transparentnost dodjele fondova ili nepostojanje transparentnosti, zanemarljiva komunikacija i saradnja između lokalnih vlasti i organizacija civilnog društva. Međutim, u istom izlaganju istaknuto je da je u zadnje vrijeme došlo je do napretka u rješavanju ovih slabosti\nRezidentna savjetnica u TACSO uredu u BiH, Slavica Drašković kaže da je ovaj seminar dobra prilika za dijalog između organizacija koje imaju jak motiv.\n“Svi govornici na seminaru danas su imali kritičko promišljanje dijaloga dakle organizacija civilnog društva s jedne i institucija vlasti na svim nivoima s druge strane”, kazala je Drašković.\nOna je dodala kako bi bilo umjesno da se nakon ovakvog događaja otvori serija ovakvih diskusija u BiH prema temama koje se na ovom seminaru pokažu kao važne.


Beta 30. jula 2021. 12:40\nPredsednik Narodne stranke Vuk Jeremić izjavio je da je u toku „poslednji mandat vlasti“ SNS-a i SPS-a i da će promena uslediti iz dva koraka, od kojih će prvi biti izbori na kojima će opozicija ostvariti rezultat koji će „nepovratno uzdrmati režim“ predsednika Srbije Aleksandra Vučića.\n„Dogovor unutar opozicije je moguć, ali ne smemo da dozvolimo provokatorima i udbašima da poremete stvari i zamute vodu. Spoljni i unutrašnji pritisci na vlast će toliko rasti da će pokušati da ih ublaže time što će prihvatiti neke od naših zahteva. Videćemo da li će to biti dovoljno da na njima i učestvujemo, ali se spremamo kao da ćemo izaći na izbore“, rekao je Jeremić u Mladenovcu, gde je razgovarao sa gradjanima.\nJeremić je pozvao gradjane da „ne nasedaju na nove prevare oličene u navodnim pokretima iza kojih stoji Udba“.\n„Ono što je komplikuje situaciju je to što su čelnici režima i ljudi bliski njima u medjuvremenu postali evro milijarderi, poput vlasnika Milenijum tima Ivana Bošnjaka i Stojana Vujka, Vučićevog kuma Nikole Petrovića, Zvonka Veselinovića, porodice Ane Brnabić i Zorane Mihajlović…“, rekao je Jeremić.\n„Ako im ostane opljačkan novac, vratiće se posle godinu-dve i zato je revanšizam važan, jer to nije osveta, frustracija ili želja za ličnom ludačkom osvetom, nego nasušna potreba da bismo mogli da u budućnosti promenimo Srbiju nabolje“, rekao je Jeremić.\nJeremić je naveo da je Srbija voz koji ide u pogrešnom pravcu i da nije dovoljno samo iz njega „izbaciti ludog mašinovodju“, nego je neophodno i premestiti voz na pravi kolosek, a to je nemoguće ako u prvoj klasi kompozicije ostanu mafijaši puni para i sa pištoljima u džepovima.


Pet sajtova na kojima možete učiti programiranje zajedno sa svojom decom | iLearn.rs | Poslovne vesti\nŽeleli mi to ili ne, svet se menja neverovatnom brzinom! Kao kompanija, koliko god da je vaše poslovanje danas uspešno, pod rizikom ste da nećete dovoljno brzo reagovati i adaptirati se na promene koje su sve učestalije, intenzivnije i koje dolaze iz svih aspekata okruženja. Što ste uspešniji, više ste fokusirani na postizanje dodatne efikasnosti i na to da stvari radite na najbolji mogući način, dok neko negde uvek radi na tome da vas izbaci iz tržišne utakmice.\nPrema rečima Dejv Bleklija koji na teme građenja kulture inovacija i razvoja inovativnih proizvoda i usluga savetuje direktore Silicijumske doline, ali i visoke zvaničnike NASA, nalazimo se tek u ranoj fazi jedne izvanredne promene koja se oglada u tome na koji način prvih 1.000 globalnih kompanija danas inovira. Način poslovnog razmišljanja koji je funkcionisao u prethodnom industrijskom društvu više ne funkcioniše. Stara pravila kompanijskog rasta i ostvarivanja profita više ne važe, a podaci istraživanja na temu brzine promena i uticaja na životni cikus poslovanja i poslovnih modela ukazuju da je prosečan životni vek kompanija S&P 500 indeksa je skraćen sa 65 godina 1920-ih godina, na tek 15 godina u današnje vreme. Prema brzini skraćenja životnog veka od 75%, do 2027. godine sve kompanije ovog indeksa nestaće u potpunosti.\nKako ostati relevantan i opstati na tržištu?\nU januaru 2012. godine Kodak je podneo zahtev za bankrotstvo. Iako je na vrhuncu uspešnosti poslovanja kompanija zauzimala 50% globalnog tržišta u delu fotografskog filma, danas je sve češće pominjemo u kontekstu „Kodak momenta“, kada želimo da zastrašimo velike kompanije i ukažemo im na neophodnost adaptibilnosti i odgovarajuće reakcije na menjajuće okruženje.\nKo nije čitao priču o Kodaku verovatno misli da je Kodak nestao sa poslovnog pejzaža velikih kompanija, jer nije uspeo da dovoljno brzo odreaguje na menjajuće okruženje. Međutim, paradoks propasti Kodaka ide daleko dublje. Da li ste znali da je inženjer Kodaka izmislio prvu digitalnu kameru i to davne 1975. godine? Tragedija Kodaka je u tome što je izumeo promenu i uspeo da zamisli budućnost, a onda je ubio, jer nije uspeo da iskoristi maštu i inventivnost svojih naučnika.\nU vreme kada su inovacije imperativ poslovanja, kada tehnologija i softver jedu svet, korporacijama preti rizik da postanu žrtve sopstvenog uspeha. Posebno je važno naglasiti da većina inovacija i remećenja postojećih tržišta i poslovnih modela dolazi od strane novih, malih, agilnih tržišnih učesnika, koji su tu da remete postojeći status quo – startapa.\nNavedene promene i osnaživanje kreativnih pojedinaca kao nosilaca znanja, kroz odgovarajuću finansijsku podršku, stvorilo je uslove za nastanak disruptivnih poslovnih modela na kojima se baziraju Uber ili Airbnb. Već odavno su kompanije poput Flickr-a zauzele mesto Kodaka, jer omogućavaju da sadržaj snimljen kamerama koje pokreće softver bude automatski sačuvan na Internetu i podeljen globalno. A gde je tek Instagram?\nPrednost koju su napravili startapi u odnosu na veterane u industrijama koje su poremetili, počiva na stvaranju izuzetnog poslovnog modela oko same tehnologije – koju je najčešće razvijao neko drugi. Sve češće čitamo o prednosti borbe u ovakvim uslovima koja leži upravo kod velikih poslovnih sistema koji imaju dovoljno velike budžete za istraživanja i razvoj, snagu građenja velikih partnerstava i pregovaračku moć sa donosiocima politika.\nMeđutim, sve ovo ne znači da će velike kompanije biti uspešne na polju inovacija. Čak i pored postojanja svih potrebnih resursa, za razbijanje inovacionog paradoksa unutar ovih sistema potrebno je imati interni inovacioni ekosistem, dizajniran na odgovarajući način.\nIlustracija je preuzeta iz knjige The Corporate Startup.\nŠta je to zapravo inovacioni ekosistem?\nZa razliku od Stiva Džobsa koji je tvrdio da je uvek zabavnije biti pirat, nego pridružiti se mornarici, autori bestselera The Corporate Startup smatraju da je moguće za preduzetnike unutar kompanija (intrapreduzetnike) da budu pirati u mornarici. Velike kompanije ne treba da budu startapi, kao što ni startapi nisu smanjene verzije kompanija. Na koji način onda koristiti agilnost i adaptabilnost startapa, kada upravljate raketom koja se kreće velikom brzinom?\nRazmotrimo osnovne komponente, segmente i principe inovacionog ekosistema i na koji način korporativni lideri treba da podrže održive inovacije unutar kompanija:\n• Inovaciona strategija: u uslovima poslovanja kada je dugoročna stabilnost nepostojeća, korišćenje strategije da bi se stekla i zaštitila konkurentska prednost, oslanjajući se na ono što je jezgro kompetentnosti kompanije, nije niti moguće niti održivo. Potrebna je promena u pristupu strategiji organizacija koje treba da paralelno rade na dva fronta – da se takmiče na zrelim tržištima sa zrelim tehnologijama, dok istražuju nova tržišta sa novim tehnologijama.\n• Inovaciona teza: godinama unazad se jedan od pristupa inoviranju koji kaže pustite da cveta hiljadu cvetova pokazuje kao oprobano loš. Raditi neke kreativne stvari sa kojima ćemo smisliti kasnije šta ćemo je loše iz više razloga. Najvažniji je što to ukazuje na nepostojanje inovacione teze koja usmerava vaše inovacione napore, definiše koje oblasti i pravci inoviranja su strateški važni i doprinose realizaciji postavljenih poslovnih ciljeva. Inovacija dolazi kao odgovor na probleme koje želimo da rešimo. Jedino što iz ovakvog pristupa možete efikasno da skalirate jeste organizacioni haos koji nastaje u međuvremenu.\n• Inovacioni portfolio: za rukovodioce savremenih kompanija je potrebno da svoje poslovanje počnu da posmatraju kao portfolio proizvoda i usluga – koji se nalaze u različitim inovacionim fazama i fazama zrelosti – kako bi kvalitetnije reagovale na promene okruženja i prilike prilike stvaranja vrednosti za svoje korisnike na profitabilan način. Balansiran portfolio sadrži proizvode i usluge koji obuhvataju različite horizonte inoviranja.\n• Inovacioni menadžment: ukoliko je napravljen balansiran portfolio proizvoda i usluga, lideri kompanije moraju da prepoznaju da je proces upravljanja inovacijama drugačiji u odnosu na upravljanje postojećim proizvodima (kroz odgovarajući okvir – innovation framework).\n• Inovacione prakse: za upravljanje inovacijama koje su transformativnog karaktera, potrebno je obezbediti poštovanje principa koje poseduju lean i agilne prakse, testirati pretpostavke kroz eksperimente, vršiti unapređenja i definisanja daljih pravaca razvoja na osnovu validiranih učenja, uz inkrementalan stil finansiranja koji prolanazimo kod startapa (innovation practice and accounting).\nZašto je važan inovacioni ekosistem?\nPromene malo ko voli, iako kroz njih najviše učimo i rastemo. Ukoliko su transformativnog karaktera i zahtevaju potpunu promenu načina na koji razmišljamo i radimo, čini se da postoji veliki broj izgovora zašto ne krenuti sa promenom na pravi način.\nUmesto toga kompanije, idući linijom manjeg otpora, lako upadnu u zamke onoga što Stiv Blenk naziva inovaciono pozorište, primenjujući flaster rešenja, koja obično vode dodatnim frustracijama i trošenju resursa na loš način. Pre nego što i postanete svesni, već održavate neke pozorišne predstave koje, pošto nažalost nisu strateški bitne ili nemaju mogućnost povezivanja sa onim što je jezgro poslovanja, postaju epizode koje ne dobijaju nastavak i koje završe svoju sezonu samo sa premijernim prikazivanjem.\nOvo su samo neki od najčešćih formata u kojima ne želite da plešete ili pevate, ukoliko nisu deo promišljenog repertoara koji se vodi na odgovarajući način:\n1. Takmičenja internih ideja: uvek je dobar signal da kompanija želi da podstakne zaposlene da nominuju ideje i rešenja za probleme koje uočavaju i koji su bitni za konkurentnost kompanije. Međutim, ovde se kriju i najopasnije zamke za interne inovatore i preduzetnike. Nepostojanje jasno definisanih strateških prioriteta kakve inovacije su bitne, kako se one finansiraju, kako se razvijaju i koje resurse koriste, vodiće samo gubljenju momentuma unutar organizacije i frustracijama zaposlenih.\n2. Inovacione nindže i ostali superheroji: ukoliko su inovacije zaista toliko bitne, svakako da je potrebno da se njima neko bavi vrlo posvećeno. Zamislite zamislite situaciju u kojoj upravljanje finansijama postaje svačiji posao u organizaciji! Međutim, bez autonomije, resursa, jasnog opisa posla i ovlašćenja, ove uloge postaju glavni glumci inovacionog pozorišta, završavajući svoje kratkotrajne karijere jako demotivisani.\n3. Inovacione laboratorije i ostale prostorije: pre nego odvojite poseban prostor gde će magija inovacija da se dešava i opremite ga šarenim nameštajem, neizostavnim stolom za stoni tenis, ubacite lejzi begove i proglasite kompaniju inovativnom, definišite jasnu namenu ovog prostora i zaista ga učinite mestom gde se kreiraju ideje, testiraju eksperimenti i vode razgovori sa (potencijalnim) korisnicima.\nNa svu sreću, značajan broj korporacija u Srbiji i regionu postavlja inovacije visoko na listi prioriteta u svojim poslovnim agendama i trude se da im priđu na smislen i strateški promišljen način.\nUpravo iz tog razloga se odlučuju na osnaživanje inovatora i preduzetnika unutar svoje organizacije i prepoznaju značaj stručne podrške u kreiranju adekvatnog pristupa inovacijama. Zato i ne čudi da je Akademija za upravljanje inovacijama, koju je ICT Hub pokrenuo prošle godine i za koju su prijave opet u toku, prepoznata kao edukativni program koji ne samo da pomaže učesnicima da razumeju pravi način na koji treba upravljati inovacionim procesima u kompanijama, već ih vraća na sam početak i pomaže im da odgovore na tri najvažnija pitanja kada su u pitanju inovacije: zašto inovirati, šta i na koji način.\nSavremene kompanije, kako ih naziva osnivač i promoter Lean Startup pokreta – Erik Ris, moraju biti lean organizacije, odnosno adaptabilne organizacije koje počivaju na stalnom učenju i stalnom inoviranju kako bi ostvarivale rast.\nOrganizaciona kultura koja ovo podržava mora da počiva na principima agilnosti, orijentisanosti na korisnika (kupca), pokretanju velikog broja eksperimenata koji testiraju pretpostavke na kojima počivaju ideje, a na kojima se jasno i brzo uči. Potrebno je da organizacioni napori svake kompanije budu kolektivni i održivi, a transformacioni put jasno mapiran i nelinearan. Tek tada, umesto priče adaptirane za inovaciono pozorište, vi možete reći da imate originalni scenario, zasnovan na istinitoj i što je još bitnije – uspešnoj priči.\nChristine Lagarde: Kriptovalute očigledno ʺdrmajuʺ bankarski sistem\nŠta sve možemo očekivati od Applea ove jeseni?\nKraj jedne ere - Samsung prestaje s proizvodnjom Blu-ray plejera


Slobodna Hercegovina » Vlada RS raskida ugovor sa firmom „Imeks internacional“!?\nMinistar finansija Republike Srpske Zoran Tegeltija rekao je da će Vlada, odnosno preduzeće „Nikola Tesla“ otkazati ugovor fabrici tekstila „Imeks internacional“ ako ne bude izvršavala obaveze prema radnicama u Bileći koje već nekoliko dana štrajkuju.\nTegeltija je novinarima u Trebinju rekao da Vlada Srpske prati dešavanja u Bileći, napominjući da tamo ne štrajkuju radnici preduzeća „Nikola Tesla“, čiji je Vlada osnivač već njihov partner „Imeks“ koji, kako je rekao, očigledno da nije ispunio očekivanja.\n„Vlada Republike Srpske je napravila fabriku tekstila u Bileći, predala je subjektu koji je dobio posao, ali isto tako će i otkazati ugovor ako ne bude izvršavao obaveze prema radnicima i dovesti nekoga drugog ko će organizovati posao za ove radnice“, istakao je Tegeltija.\nOn je napomenuo da je za Vladu Republike Srpske najvažnije da je uspjela napraviti odličnu i tehnički opremljenu fabriku u Bileći i da je tamo obučena radna snaga.\n„Biće nam mnogo lakše naći novog partnera nego što je to bilo na početku kada smo gradili fabriku i kada radnice nisu znale da šiju“, rekao je Tegeltija i dodao da je prvobitno bilo najavljeno da će u toj fabrici biti zaposleno oko 600 radnica, ali da je, očigledno, da partner „Imeks internacional“ nije ispunio očekivanja.\nOn je naveo da se svakodnevno otvara veliki broj radnih mjesta u tekstilnoj industriji u cijeloj Srpskoj.\nRadnice tekstilne industrije u Bileći već osmi dan štrajkuju zbog neisplaćenih plata i dopronosa za posljednja tri mjeseca. Radnice kažu da više ne žele da pregovaraju sa vlasnicom „Imeks internacionala“ Milenom Janković, te traže pomoć od Vlade Republike Srpske.\nRadnice su se danas sastale sa načelnikom opštine Bileća Miljanom Aleksićem koji im je obećao da će sutra na sastanku u Banjaluci sa premijerom Republike Srpske Željkom Cvijanović i ministrom energetike Željkom Kovačevićem razgovarati o njihovim problemima i učiniti sve da se iznađe rješenje.


Američki Federalni istražni biro pokrenuo je istragu o predsjedniku Donaldu Trampu, nakon što je on otpustio tadašnjeg direktora FBI-ja Džejmsa Komija.\nKontraobavještajni istražitelji su tokom istrage radili na procjeni da li je Tramp prijetnja po nacionalnu bezbjednost i da li je namjerno radio s Rusijom ili je došlo do "slučajnog" uticaja zvanične Moskve, prenosi AP.\nIzvori Njujork tajmsa tvrde da su neki od najviših bezbjednosnih zvaničnika bili veoma sumnjičavi oko Trampovih veza s Rusijom tokom predsjedničke kampanje 2016. godine, međutim, tada nisu pokrenuli istragu jer se razmatralo kako pristupiti "tako osjetljivoj i važnoj istrazi".\nIstraga je konačno pokrenuta pošto je Tramp otpustio Komija, navodeći razloge povezane sa istragom o mogućem ruskom mešanju u američke predsjedničke izbore.\nU istraživanju Njujork tajmsa ne navodi se da li ova istraga o Trampu i dalje traje sa kontraobavještajnog stanovišta. Specijalni istražitelj Robert Maler i dalje radi na istrazi o mogućem ruskom miješanju.\nTrampov advoka Rudi Đulijani rekao je listu da nije imao nikakva saznanja o istrazi o Trampu koja je pokrenuta prije godinu i po dana, a da smatra da "nisu pronašli ništa".\nBijela kuća već je reagovala na tvrdnje izvora Njujork tajmsa, nazvavši ih "apsurdnim".\n"Za razliku od predsjednika Baraka Obame, koji je dozvolio Rusiji i drugim stranim protivnicima da 'guraju' SAD, predsjednik Tramp zapravo ima čvrst stav prema Rusiji", rekla je portparolka Bijele kuće Sara Senders, prenosi AP.\nKnjiga o posljednjim Trampovim danima u Bijeloj kući: Tajno mu oduzete nuklearne šifre\n"Gdje mu je Melanija?"\n"Donald sa AliEkspresa": Čovjek koji nevjerovatno liči na Trampa oduševio turiste u Paraliji\nBivši američki predsjedenik\nTramp: Bajden nije star, ali nešto nije u redu


KoŠaRkAšKe vEsTi!: Duda "Estonci nisu posustajali"\nPosle novog poraza naseg nacionalnog tima, u kvalikacijama za Evropsko prvenstvo selektor Dusan Ivkovic je naglasio da je pobeda Estonaca zasluzena, i da njegov tim nije uspeo da zaustavi njihovo najace oruzije, sut za 3. poena.\nSelektor Dusan Ivkovic posle vecerasnjeg poraza naglasava da su njegovi izabranici znali najace oruzije Estonaca, ali da nisu imali odgovor na takvu igru.\nSelekcija Estonije je igrala 40 minuta na visokom ritmu, i ni jednog trenutka nisu posustajali. Znali smo da im je sut za 3. poena najace oruzije sutirali su 31% iza linije 6.75 i imali 12 ofanzivnih skokova sto je njihov dosadasnji rekord u kvalifikacijama.\nU drugom poluvremenu smo odigrali neocekivano slabu odbranu, i to se odrazilo na rezultat, ali jos jednom ponavljam Estonski tim je veceras zasluzeno bio bolji i pobedio.\nNjemu ostaje da analizira, zasto su Estonci bas protiv njegovog tima odigrali najbolju utakmicu u kvalifikacijama.\nMilenko Tepic je kao i uvek optimista. Odlucujuca utakmica nas tek ocekuje protiv Izreala, dacemo svoj poslednji atom snage kako bi se dokopali evropskog prvenstva, ja ne gubim nadu verujem da cemo proci.\nОбјавио KosarkaSport у 15:55


Palmer i Ajkhorst ponovo u BiH: Nastavak pregovora • RTK\nPalmer i Ajkhorst ponovo u BiH: Nastavak pregovora\nViši zvaničnik Ministarstva spoljnih poslova SAD-a zadužen za izbornu reformu u Bosni i Hercegovini Metju Palmer doputovao je u BiH, gde bi do 30. januara, zajedno sa evropskom zvaničnicom Angelinom Ajkhorst trebalo da posreduje u pregovorima lokalnih političkih lidera o izmenama Izbornog zakona BiH.\n„Zajednička poseta deo je kontinuiranih napora EU i SAD-a u BiH, s fokusom na ustavnu i izbornu reformu potrebnu kako bi zemlja napravila odlučujući iskorak na svom putu ka EU, eliminisala diskriminaciju i ojačala demokratska građanska prava“, saopštila je Delegacija EU u BiH.\nDodali su da će se Palmer i Ajkhorstova tokom posete sastati sa Interresornom radnom grupom, Zajedničkim kolegijumom oba doma Parlamentarne skupštine BiH, predstavnicima civilnog društva, kao i s liderima političkih stranaka u BiH.\nOd 28. do 30. januara njih dvoje bi u Neumu trebalo da posreduju u nastavku pregovora oko izborne reforme.\nTi pregovori su obustavljeni prošlog meseca.\nProbosanske stranke su nastavak pregovora uslovljavale prestankom blokade državnih institucija od predstavnika Republike Srpske.\nU Albaniji uhapšena jedna osoba zbog terorizma\nVučić na Svetskom ekonomskom forumu u Švajcarskoj\nU Crnoj Gori nestali lešinari, ugrožene rode, sivi sokolovi\nAlbanija i dalje bez kandidata za predsednika\nLIVE BLOG: Danas 90. dan rata u Ukrajini\nKurti: Pridružite se zemljama EU i priznajte nezavisnost Kosova\nKurti u Davosu sa Dritanom Abazovićem\nGervala u Austriji o bezbednosti na Zapadnom Balkanu\nPremijer liga odobrila prodaju Čelsija\nKavani se seli u Italiju\nMurinjo: Veliki klubovi moraju ozbiljno da shvate Ligu konferencija\nHaos posle utakmice: Navijači ušli u teren i šamarali i šutirali igrače\nNovi udarac za Ruse i Beloruse, izbačeni iz Lige šampiona


Potpis, rukopis i prepis overava se u javnobeležničkoj kancelariji. Potpis i rukopis mogu se overiti izvan javnobeležničke kancelarije ako je podnosiocu isprave zbog starosti ili bolesti teško da pristupi u javnobeležničku kancelariju, ako je to korisno zbog većeg broja podnosilaca isprava čiji se potpisi overavaju povodom istog događaja ili ako za to postoje drugi opravdani razlozi.\n1) ime i prezime javnog beležnika, naznaku da postupa u svojstvu javnog beležnika i podatke o sedištu javnog beležnika; 2) ime, prezime, datum rođenja i adresu prebivališta podnosioca isprave; 3) način na koji je utvrđen identitet podnosioca isprave; 4) izjavu javnog beležnika da je podnosilac isprave u njegovom prisustvu potpisao ispravu, odnosno da je u njegovom prisustvu priznao potpis koji se već nalazi na ispravi za svoj; 5) datum i čas overavanja potpisa; 6) mesto overavanja potpisa, ako se overavanje potpisa vrši izvan javnobeležničke kancelarije; 7) broj pod kojim je isprava zavedena u upisnik o overama i potvrdama; 8) potpis i pečat javnog beležnika.\nSvedok identiteta može biti svako punoletno lice koje je sposobno da javnom beležniku pruži potrebne podatke o identitetu podnosioca isprave. Identitet svedoka identiteta javni beležnik utvrđuje uvidom u njegovu ličnu kartu, putnu ispravu, vozačku dozvolu ili drugi službeni dokument s fotografijom.\nAko podnosilac isprave ne može da dokaže svoj identitet na način predviđen zakonom, javni beležnik odbija da overi ispravu. Javni beležnik odbija da overi ispravu i ako nakon uvida u podneti službeni dokument, odnosno nakon saslušanja svedoka identiteta nije stekao uverenje da je podnosilac isprave lice za koje se izdaje.\nJavni beležnik treba da se upozna sa sadržinom podnete isprave samo u meri koja je neophodna za popunjavanje upisnika o overama i potvrdama. Javni beležnik nije odgovoran za sadržinu podnete isprave, niti je dužan da utvrđuje da li podnosilac ima pravo da potpiše podnetu ispravu. Izuzetno, javni beležnik je dužan da odbije overavanje potpisa ako je očigledno:\nAko podnosilac isprave nije u stanju da stavi rukoznak, u postupku overavanja potpisa moraju da učestvuju dva pozvana svedoka. Klauzulom o overavanju potpisa javni beležnik potvrđuje da je u njegovom prisustvu jedan od pozvanih svedoka ispisao na ispravi ime i prezime podnosioca isprave, koji je neposredno nakon toga takav potpis priznao za svoj.\nU klauzuli o overavanju potpisa javni beležnik naznačava podatke o pozvanim svedocima i načinu na koji je utvrđen njihov identitet. Pozvani svedok svojeručnim potpisom na ispravi potvrđuje kako su obavljene radnje kojima je prisustvovao.\nPozvani svedok mora biti punoletan, potpuno poslovno sposoban, pismen i mora znati jezik na kojem se sastavlja isprava. Pozvani svedok ne može biti:\nJavni beležnik je ovlašćen da overi prepis ako vlada jezikom na kome je isprava napisana i ako mu stranka podnese prepis i prepisanu ispravu. Pre nego što stavi klauzulu o overavanju prepisa, javni beležnik mora da uporedi prepis sa prepisanom ispravom.\nJavni beležnik može potvrditi da je odštampani primerak podudaran sa izvornim dokumentom u elektronskoj formi ako je štampanje tog primerka obavljeno primenom adekvatnog tehničkog postupka i pod njegovim nadzorom. Pre nego što overi štampani primerak elektronskog dokumenta javni beležnik je dužan da ispita da li je upotrebljen kvalifikovani elektronski potpis.\nJavni beležnik je nadležan i za overavanje potpisa, rukopisa i prepisa za koje je posebnim zakonima koji se primenjuju pre stupanja na snagu ovog zakona propisano da ih overava sud, odnosno opštinska uprava. U gradovima, odnosno opštinama za koje su do dana stupanja na snagu ovog zakona imenovani javni beležnici, potpise, rukopise i prepise mogu da overavaju osnovni sudovi, odnosno opštinske uprave kao povereni posao najduže do 1. marta 2015. godine.\nU gradovima, odnosno opštinama za koje nisu imenovani javni beležnici, do imenovanja javnih beležnika, potpise, rukopise i prepise će overavati osnovni sudovi, sudske jedinice, kao i prijemne kancelarije osnovnih sudova, u skladu sa članom 13. st. 4. i 5. Zakona o sedištima i područjima sudova i javnih tužilaštava („Službeni glasnik RS”, broj 101/13), odnosno opštinske uprave kao povereni posao.\nPosle stupanja na snagu ovog zakona, sudovi, odnosno opštinske uprave koje su zadržale nadležnost za overavanje potpisa, rukopisa i prepisa, te\nposlove obavljaju shodnom primenom odredaba ovog zakona i zakona kojim se uređuje javnobeležnička delatnost.


Tipovi solarnih sistema |\nGoSolar je u mogućnosti da na crnogorsko tržište plasira sve tipove i veličine solarnih sistema. Sa ponosom se ističe da GoSolar ima direktnu saradnju sa dvije fabrike solarne opreme pa se samim tim garantuju veći kvalitet i povoljnije cijene za sve klijente.\nSa tehničkog aspekta i načina priključka, solarni sistemi se dijele na:\non-grid sisteme: priključeni direktno na kućnu instalaciju i razmjenjuju generisanu energiju sa distributivnim sistemom. U tom slučaju, korisnik sistema je u mogućnosti da svoju energiju prodaje Elektroprivredi. Na ovom mjestu se koristi i povoljnost Zakona o energetici po kome je EPCG dužna da otkupi sav višak proizvedene električne energije po maloprodajnoj vrijednosti (istoj po kojoj se kupuje). Stoga, korisnik sistema nije dužan da traži kupca za svoju energiju. Ideja ovakvih sistema je da se, uz kvalitetno dizajniran sistem, u potpunosti poništi godišnji bruto iznos za električnu energiju – svaki korisnik će imati besplatnu energiju!\noff-grid sisteme: svi korisnici koji nisu priključeni na distributivni sistem nakon instalacije off-grid sistema će imati zasebno napajanje. U ovom slučaju, da bi se izbjegla neizvjesnost vezana za zračenje Sunca u raznim dobima dana i godine, koriste se akumulacione baterije za skladištenje energije.\nhibridne sisteme: predstavljaju kombinaciju naprijed navedenih sistema i poprimaju dobre osobine od oba. Tako se generisana energija dijelom predaje u distributivnu mrežu a dijelom skladišti u baterijski sistem (i koristi u emergency režimu, u slučaju nestanka glavnog napajanja).\nSvaki sistem se dimenzioniše na osnovu energetskih potreba klijenta. Kao ulazni podaci prilikom dizajna se, osim godišnje potrošnje energije, koriste i lokacija objekta i njegova orijentacija u prostoru (poželjna je južna i jugozapadna orijentacija), površina i materijal od koga je krov izgrađen. U slučaju da se sistem montira na otvorenom prostoru, neophodno je procijeniti i udaljenost od mjesta priključka (glavnog razvodnog ormara).


Vanredno zasijedanje Senata: Štitimo kredibilnost naše diplome i autonomiju UCG\n/ REKTORAT /VIJESTI /VANREDNO ZASIJEDANJE SENATA: ŠTITIMO KREDIBILNOST NAšE DIPLOME I AUTONOMIJU UCG\nRektorka Univerziteta Crne Gore prof. Radmila Vojvodić sazvala je vanrednu sjednicu Senata na kojoj je ponovljena puna saglasnost za sprovođenje akreditovanog studijskog programa Visoka medicinska škola Medicinskog fakulteta Univerziteta Crne Gore u Podgorici, a u kontekstu interesovanja javnosti, medijskih i drugih pritisaka na djelovanje Univerziteta Crne Gore i zaštite njegove autonomije.\nSenat oštro protestuje zbog manipulacija pravnim institutima u Ministarstvu prosvjete i Uprave za inspekcijske poslove.\nNa najavljenu naredbu iz Zapisnika Prosvjetne inspekcije, koji je u toku zasijedanja Senata pristigao, konstatovano je da je na djelu izigravanje stvarnih pravnih činjenica, manipulisanje pravnim institutima akreditacije i licence studijskog programa u Beranama, nametanje očigledne političke volje i sprovođenje pritiska u javnosti na Univerzitet Crne Gore, našu autonomiju i akademsku nadležnost.\nOsuđujemo pokušaj netačnog prezentovanja činjenica i u javnosti i u postupku nadzora Prosvjetne inspekcije, prikazujući postojanje licence za Berane iako takva licenca ne može biti pravno valjana!\nNaši su argumenti pravno nepobitni i Senat neće dozvoliti povredu zakonitosti rada i dostojanstva Univerziteta Crne Gore. Neprihvatljivo je što se ovakvim postupanjem diskredituje naša institucija sa instance koja treba da bude partner na zadatku unapređenja visokog obrazovanja i stvaranja profesionalnog kadra za razvoj crnogorske države i društva.\nPredstavnici Studentskog parlamenta u Senatu odlučno podržavaju ponovo iskazani stav Senata, pozivajući na poštovanje kvaliteta uslova studiranja, zaštitu studenata od nevalidnih diploma, ukazujući još jednom na stav Medicinskog fakulteta Univerziteta Crne Gore i Evropsku direktivu za ovu značajnu profesiju koje shodno tome moraju garantovati kvalitet, a takve, kako su saopštili, mogu biti stečene jedino u uslovima studiranja u Podgorici.\nOno što je bilo loše obrazovno nasljeđe škole u Beranama ne možemo promijeniti, ali možemo unaprijediti, ističemo. Ponavljamo da se ne radi ni o kakvom konfliktnom stavu Univerziteta i Vlade, već o presudnom iskoraku u postizanju profesionalnog kvaliteta kadra za šta uslove imamo jedino u Podgorici, u nastavnoj bazi Kliničkom centru i drugim zdravstvenim institucijama kako Direktiva za ovu profesiju prepoznaje.\nOvakav stav je prva i posljednja linija odbrane autonomije Univerziteta, odnosno njegove odgovornosti za kredibilnu diplomu na svim studijskim programima, pa i na ovom.\nNajbolje i najviše što je Univerzitet Crne Gore dužan da uradi za razvoj sjevera, jeste da obrazuje kvalifikovani profesionalni kadar, u ovom slučaju zdravstveni, u interesu razvoja zdravstva i zaštite zdravlja crnogorskih građana, zaključeno je na Senatu.\nSenat ponavlja argumente iznesene na sjednici od 2. juna, koje je uputio predsjedniku i članovima Vlade, da ima sve uslove i da je spreman da upiše studente na ovaj akreditanovani program u Podgorici, odnosno da je spreman da pripremi elaborat za razvoj studijskih programa u oblasti poljoprivrede ili turizma za koje nijesu potrebni navedeni složeni uslovi studiranja i sticanja kompetencija na sjeveru Crne Gore, pa i u Beranama.\nSenat vjeruje da će ovaj stav najvišeg akademskog tijela Univerziteta Crne Gore ponovo potvrditi i Upravni odbor.\nUniverzitet Crne Gore odbija sprovođenje nagoviještene naredbe i iskoristiće sva raspoloživa pravna sredstva u odbrani ustavom garantovane autonomije Univerziteta.


Tramp uvodi nove sankcije Severnoj Koreji\nPredsednik SAD Donald Tramp tokom sastanka sa južnokorejskim predsednikom Mun Đae-inom, na marginama sastanka Generalne skupštine UN u Njujorku, 21. septembra 2017.\nPredsednik SAD, Donald Tramp, uveo je nove sankcije Severnoj Koreji u četvrtak zbog njene nuklearne pretnje, ciljajući pojedince i biznise koji finansiraju trgovinu sa povučenim komunističkim režimom u Pjongjangu i koji finansiraju razvoj oružja u toj zemlji.\nLider SAD nazvao je severnokorejski nuklearni i program razvoja balističkih raketa "ozbiljnom pretnjom po mir i bezbednost u svetu". Rekao je da je "neprihvatljivo da drugi finansijski podržavaju taj kriminalni, odmetnički režim".\n"Brutalni severnokorejski režim ne poštuje sosptvene građane, niti suverenitet drugih nacija", rekao je Tramp.\nVideo: Trampova nova uredba\nU isto vreme, Tramp je rekao da je kineska centralna banka naredila obustavu trgovine sa Severnom Korejom, iako odmah nije bilo potvrde iz Pekinga, koji je dugo bio glavni trgovinski partner Pjongjanga i njegova ekonomska žila kucavica. Tramp, koji je dugo tražio kinesku pomoć u obuzdavanju severnokorejskog razvoja oružja, pohvalio je potez Pekinga.\nTramp je rekao da nove sankcije SAD daju američkom Sekretarijatu za finansije ovlašćenje da "ciljaju bilo kog pojedinca ili entitet koji vrši značajnu trgovinu dobrima, uslugama ili tehnologijom sa Severnom Korejom".\nRekao je da će američki zvaničnici "identifikovati nove industrije, uključujući i tekstilnu, ribolov, informacione tehnologije i prerađivačku industriju, koje Sekretarijat za finansije može da cilja snažnim sankcijama" i mere kako bi se "sprečilo eskiviranje sankcija".\nArhiva - Severnokorejski lider Kim Džong Un tokom proslave sa nuklearnim naučnicima i inženjerima koji su učestvovali u probi hidrogenske bombe, na ovoj nedatiranoj fotogrfiji koju je objavila severnokorejska Korejska centralna novinska agencija(KCNA) u Pjongjangu, 10. septebra 2017.\nCiljanje u pomorsku trgovinu i trgovinu generalno\nTramp je rekao da nove sankcije SAD za cilj imaju da ometu "kritičnu severnokorejsku pomorsku i trgovačku mrežu". Predugo je Severnoj Koreji dopuštno da zloupotrebljava međunarodni finansijski sistem za olakšavanje finansiranja svog programa nuklearnog oružja i raketa".\nOn je rekao da su Sjedinjene Države "imale predstavnike koji su radili na ovom problemu 25 godina i koji nisu uradili ništa. Zbog toga smo u problemu u kome smo danas, uz dodatak tome što, iskreno, druge zemlje nisu uradile ono što je trebalo da urade".\nTramp je izjavu dao stojeći uz južnokorejskog predsednika Mun Đae-ina i japanskog premijera Šinzo Abea, koji su obojica pozdravili akcije SAD tokom susreta na marginama sednice Generalne skupštine Ujedinjenih nacija u Njujorku.\nTramp je uveo sankcije dva dana nakon što se rugao severnokorejskom lideru tokom svog govora u UN-u, nazvavši ga "čovekom raketom" zbog njegovih raketnih proba i rekavši da će SAD "totalno uništiti Severnu Koreju" ako napadne Sjedinjene Države ili njihove saveznike.\nVIDEO: Tramp upozorava severnokorejskog lidera\nPjongjang odbacuje Trampove pretnje\nSevernokorejski ministar spoljnih poslova, Ri Jong Ho, odbacio je Trampove pretnje, rekavši novinarima u Njujorku kasno u sredu da liče na "zvuk laveža psa".\nU svom govoru na sednici Generalne skupštine UN u četvrtak, Mun je rekao: "Mi ne želimo propast Severne Koreje. Mi ne tražimo ponovno ujedinjenje asimilacijom ili na veštački način".\nDodao je, "ukoliko Severna Koreja odluči čak i sada da bude na pravoj strani istorije, mi smo spremi da pomognemo Severnoj Koreji zajedno sa međunarodnom zajednicom. Severna Koreja treba da primi k znanju sve ove nepromenljive činjenice što je pre moguće".\nJužna Koreja poziva na dijalog\nMun je pozvao Pjongjang da momentalno prestane sa "činjenjem nepromišljenih izbora" i izabere put dijaloga.\n"Tražim od Severne Koreje da napusti svoju neprijateljsku politiku protiv drugih zemalja i odustane od programa nuklearnog oružja na proverljiv i nepovratan način", rekao je lider Južne Koreje.\nOn je pozvao međunarodnu zajednicu da "snažno i strogo" odgovara sve dogk Severna Koreja ne okonča razvoj svog nuklearnog oružja.\nTramp šalje prvig diplomatu SAD, državnog sekretara Reksa Tilersona, na sednicu Saveta bezbednosti u četvrtak kako bi izvršio pritisak ka ojačavanju sankcija UN protiv Pjongjanga, sa ciljem ograničavanja finansiranja za njihov razvoj oružja.\nUjedinjene nacije usvojile su serije sankcija protiv Severne Koreje, ali do sada one nisu sprečile Kima da nastavi probe oružja, uključujući i lansiranje raketa preko neba Japana.\nAmerički savetnik za nacionalnu bezbednosti, H.R. Mekmaster, rekao je za CNN da probe severnokorejskog oružja "destabilizuju svet i sve nacije".\nOn je rekao da SAD žele da reše spor zbog severnokorejskog programa razvoja nuklearnog oružja diplomatski, ali da "moramo da budemo sigurni da smo spremi za svaku eventualnbost".


dissolution_ chaotique | The fusion by Alex\nAuthor Archives: dissolution_ chaotique\nJun 23, 2019 dissolution_ chaotique\tLeave a comment\nU okviru Koncertne sezone „Convivium Musicum“, 13. novembra 2018. godine, publika je imala priliku da čuje neobičan i redak spoj perkusija i klavira. Na sceni Prve kragujevačke gimnazije predstavili su se duo udaraljki, koji čine Srđan Palačković i Nevena Đorđević i klavirski duo − duo StevanNemanja, kojeg čine Stevan Spalević i Nemanja Egerić. Ovom prilikom, osim dela Baha, Stravinskog, Glinske, četvoro umetnika je izvelo i Sonatu za dva klavira i perkusije kompozitora Bele Bartoka, jedno od tehnički najzahtevnijih dela u muzičkoj literaturi. O nastupu, izazovima koje donosi ansambl kojeg čine perkusije i klaviri, kao i o umetnosti i muzici, razgovarali smo sa pijanistom Stevanom Spalevićem.\nRazgovor je vodila Aleksandra Lukić, studentkinja Master studija na Katedri za muziku u medijima FILUM-a i volonterka naše manifestacije.\nKako se osećate posle večerašnjeg nastupa?\nMalo iscrpljeno, ali zadovoljno. Mislim da je ovo bio jedan od uspešnijih koncerata što je pokazao i aplauz publike.\nNa koji način ste došli do ideje da osnujete ovakav ansambl?\nIdeja je došla od mog dragog prijatelja i kolege Nemanje Egerića, koji je na doktorskim studijama imao ispit iz kamerne muzike. Sugestija pijanistkinje i članice LP dua, Sonje Lončar, pomogla nam je da ostvarimo saradnju sa neverovatnim profesorom i perkusionistom, Srđanom Palačkovićem, i njegovom studentkinjom, Nevenom Đorđević.\nKoliko je teško pronaći odgovarajuću literaturu za jedan ovakav sastav?\nDela komponovana za perkusije i dva klavira su zaista retka na izvođačkom repertoaru, prvenstveno zbog tehničkih problema i same logistike. Kapitalna dela su poznata većini ljubitelja umetničke muzike, te možemo reći da su u deficitarnom odnosu sa brojem aranžmana koji su prilagođeni za ovakav sastav.\nŠta je to što Vas inspiriše u daljem radu i usavršavanju?\nInspiraciju uglavnom pronalazim u muzici baroka i klasicizma, a što se tiče pijanističke izvođačke tehnike, trenutno sam pod uticajem Andraša Šifa, koji je neverovatan pijanista i dirigent, kao i mog dragog profesora, Bruna Kanina.\nŠta bi prema Vašem mišljenju moglo da poboljša status umetnosti i umetnika u Srbiji?\nSasvim sigurno, izdvajanje finansijskih sredstava državnog fonda za kulturu i umetnost. U zapadno evropskim zemljama, muzička tradicija je dovedena do izuzetno visokog nivoa, upravo iz razloga što država prepoznaje značaj kulturno-obrazovnih institucija i mnogo više ulaže u samu umetnost i njenu produkciju. Nešto što nam posebno nedostaje u Srbiji su koncertne agencije, čija je delatnost od velikog značaja za popularizaciju same umetnosti. Takođe, nedostatak honorara za umetnike je još jedan problem sa kojim se susrećemo.\nSvedoci smo vremena u kojem umetnost igra relevantnu, ali marginalizovanu ulogu. Šta mislite u kom smeru će se ona razvijati i šta mozemo očekivati u narednim decenijama, kada progresija digitalizacije u sve većoj meri zahvata i umetnost?\nMislim da je digitalizacija proces koji ima dobre i loše strane i u velikoj meri doprinosi popularizaciji umetničke muzike širom sveta. Globalna dostupnost predstavlja jednu od dobrih strana, nasuprot impresiji koja ne može biti ista kao i ona koja je vezana za trenutak izvođenja u koncertnoj sali.\nMislite li da umetnost ima moć da transformiše društvo?\nUmetnost je za mene oduvek predstavljala jezik ljubavi i iskrenosti, stoga se čvrsto držim stava da bi mnogo više napredovali kao društvo kada bismo se fokusirali na kulturne aktivnosti, dešavanja i pružili šansu pravim vrednostima da dođu do izražaja.\nKoliko nam novi mediji pomažu prilikom popularizacije savremene umetnosti i umetničke muzike?\nDostupnost muzičke umetnosti je sve veća, a veliki deo umetničke muzike nalazi se u domenu neograničenog onlajn korišćenja, naročito muzika koja je stvarana pre nekoliko vekova. Individualna dostupnost dovela je do subverzije socijalnog faktora koji je do tada bio neizostavan deo, što je iniciralo asocijalnost i otuđenost same publike. Ipak, siguran sam da nam novi mediji mnogo pomažu prilikom popularizacije savremene umetnosti i umetničke muzike. Kao idealan primer bih želeo da izdvojim Dgitalnu koncertnu salu Berlinske filharmonije, gde gledaoci imaju mogućnost da prate prenose koncerata uživo, čak iako nisu u prilici da prisustvuju samom izvođenju.\nDa li imate u planu još neki nastup u narednom periodu?\nTrenutno spremam Bramsov Klavirski koncert u B-duru koji ću narednog meseca izvesti sa Niškim simfonijskim orkestrom.\nTekst objavljen na portalu Internacionalnog festivala kamerne muzike Convivium Musicum: http://www.conviviummusicum.com/sr/intervju-sa-pijanistom-stevanom-spalevicem/\nJun 2, 2019 dissolution_ chaotique\tLeave a comment\nJan 1, 2019 dissolution_ chaotique\tIme ruže, Inferno, intertekstualnost, otvoreno delo, Umberto Ecco\tLeave a comment\nXIX vek kao period začetka umetničke muzike i kompozitorske delatnosti u Srbiji\nPrema rečima francuskog pisca i filozofa, Žaka Atalija (Jacques Attali), muziku kao umetnost možemo definisati kao fenomen novog sveta koji konstantno trpi manje ili veće promene i egzistira uprkos čestim promenama društveno-subverzivnog sistema. Prevashodno ovoj konstataciji, naša muzičko-umetnička scena prolazila je kroz korenite promene na polju stvaralaštva i izvođaštva, što je u potpunosti razumljivo nakon petovekovne kolonizacije otomanske imperije na ovim prostorima, ali i čestih ratova i migracija stanovništva. Koliko god nastojala da očuva autonomiju i očuva sopstvene tradicije, kultura u Srbiji nije uspela da odoli asimilaciji i političkim uticajima aktuelnih režima.\nTako je u Beogradu, gradiću koji je u to vreme brojio nešto više od 25.000 stanovnika, počeo sa aktivnim razvojem kulturno-umetnički život, gde je izvođaštvo ustaljeno kao umetnička delatnost, koncentiranjem inostranih umetnika i ansambala. Teatar na Đumruku i pozorište Kod Jelene su neke od najznačajnijih institucija čija delatnost je u ovom periodu donela veliki doprinos popularizaciji umetničke muzike i stvaranju navike posećivanja javnih priredbi i koncerata umetničke muzike.\nOvakvoj revitalizaciji kulturno-umetničkog života Srbije, prethodilo je osnivanje Prvog beogradskog pevačkog društva (1853), koje je i nastalo sa ciljem kako bi se spojilo lepo i korisno “zabava, uživanje i obučavanje u muzici”, kako piše u samom članu statuta ovog društva. Za kratko vreme, ono je postalo srž beogradske muzičke kulture i sastavni deo mnogih javnih manifestacija.\nPrvi srpski kompozitor\nSa statusom plemenitog horovođe, kompozitora i umetnika, Kornelije Stanković je uspeo da približi popularni narodni muzički izraz evropskoj kompozicionoj tehnici i istovremeno odgovori realnim potrebama i izbirljivom ukusu publike, kojoj je njegova muzika i bila namenjena.\nTokom detaljnije analize stvaralačkog opusa ovog kompozitora, možemo jasno uočiti razvojnu fazu u kojoj koristi tradicionalne elemente seoskih kompozicija, komponuje pod uticajem gradske elite i pseudo-evropskog manirizma.\nZa razliku od svojih prethodnika, često je pribegavao salonskom i građanskom sentimentalizmu, igračkim oblicima i izrazito romantičarskim harmonskim jezikom, koji se već uveliko koristio u delima Kornelijevih evropskih savremenika.\nS obzirom na to da je stvarao u vreme kada je književni romantizam bio na početku svog razvoja, tekstovi koje je upotrebljavao u svojim kompozicijama su uglavnom bili inspirisani poezijom Branka Radičevića i Vuka Stefanoviča Karadžića. Kao mladić na Konzervatorijumu u Beču, Kornelije je vrlo brzo prihvatio osnovne ideale tadašnjih srpskih, romantičarski zanesenih intelektualaca – što možemo primetiti u kasnijim kompozicijama inspirisanim rodoljubivom i sentimentalnom tematikom. Njegova celokupna umetnička delatnost je bila usmerena upravo na to da, poput Vuka sakuplja, beleži, obrađuje i prezentuje narodne pesme tadašnjem srpskom građanstvu.\nSa izuzetnom pažnjom, srpska elita je pomno pratila Stankovićevu svestranu muzičku delatnost, od čega je najzapaženije svakako bilo njegovo klavirsko stvaralaštvo. Objavljivanje komentara nepoznatog autora u Srbskim novinama, skrenulo je pažnju javnosti na Kornelija i njegova dela, ali i doprinelo popularnosti njegovog prvog značajnijeg klavirskog dela pod nazivom Ustaj, ustaj, Srbine, rečima: “Ova umetnička tvorevina zaslužna je da je svaki Srbin i Srpkinja dočekaju i po vrednosti njenoj uvaže, jer se ona kod nas može smatrati kao prvenac u svojoj struci. Pesma je po narodnom duhu u note stavljena i umetničkom veštinom je iskićena.”\nIako vrednosni sud o Stankovićevim klavirskim kompozicijama danas formiramo na osnovu drugačijih kriterijuma i temeljnije analize, nikako ne možemo osporiti njihov evidentan istorijski značaj. Kao jedno je od najvažnijih pitanja sa kojima se susreću mnogi srpski teoretičari prilikom analize njegovog stvaralaštva jeste:\nŠta to Stankovićevu muziku zapravo čini toliko ekstenzivnom i živom danas; i zbog čega se u tolikoj meri u svojstvu uzora nametnula drugim kompozitorima?\nMožemo čuti kako teoretičari često aludiraju na srodnost Stankovićevih dela sa tradicionalnom muzikom i paralelnom egzistiranju nacionalnih elemenata i elemenata evropske tradicije (kao glavnih odlika celokupne srpske muzike do Prvog svetskog rata), koji se prvi put jasno manifestuju u Stankovićevom stvaralačkom opusu.\nIpak, bitno je reći i da ovaj kompozitor nije imao konkretan uzor na osnovu čijeg učenja ili kompozicione tehnike je oblikovao svoje stvaralaštvo, tako da uzore i ne treba tražiti na tadašnjoj muzičkoj sceni, koja je bila na samom početku kulturno-umetničkog razvoja i uticajem aktuelnih zapadnoevropskih tendencija. Njegov stil je građen pod uticajem okoline u kojima se školovao, muzičkih žanrova koje je slušao i izvodio, kao i stavova koje je formirao podstaknut recipiranim uticajima i idejom o samom komponovanju u narodnom duhu.\nJedinstvenu priliku da čuje vrhunska dela u izvođenju evropskih pijanista, imao je tokom boravka u Pešti i Beču, što je imalo dodatnog uticaja na čitav proces integracije i formiranja njegovog muzičkog ukusa. Stoga su se zapadnoevropski izvori i te kako podsticajno odrazili na kompoziciono-tehničku i stilsku komponentu njegovih pojedinih dela, kao i sam izbor forme teme sa varijacijama i popularnih muzičkih žanrova igračkog karaktera poput polke, valcera i kadrila.\nMeđutim, u prestonici austrougarske carevine, veliki uticaj na Stankovićevo stvaralaštvo imao je mladi Vuk Stefanović Karadžić, čije poznanstvo ga je podstaklo da veliki deo svog života posveti upravo izučavanju nacionalne muzičke baštine i tradicionalne muzike. Na osnovu saglasnosti članova Srpske Akademije Nauka i Umetnosti, dela koja je komponovao nakon 1853. godine predstavljaju deo srpske kulturne baštine i odraz folklornog nasleđa srpskog naroda i egzistiraju i danas kao sastavni deo izvođačkog repertoara na scenama širom Srbije i Evrope.\nUzimajući u obzir težak položaj i finansijske probleme umetnika tog vremena, Kornelije je svojim radom i pre svega, upornošću, uspeo da uzdigne srpsku muzičku scenu na jedan viši nivo i postavi dobar temelj, koji će biti vrlo bitan za njenu kasniju integraciju u evropske muzičke tokove. Ipak, dugi niz godina naša muzička dela nisu uspela da dobiju značajnija priznanja u inostranstvu, upravo zbog toga što je veoma mali broj distribuiran i predstavljen stranoj publici, pored toga što je više puta pokazala interesovanje za naš folklor i tradiciju.\nDanas se susrećemo sa sličnim problemima i pored tehnoloških dostignuća koja nam pružaju ogromne mogućnosti za popularizaciju dela srpskih kompozitora. Tu se postavlja pitanje, jesmo li sami krivi za ovakav položaj umetničke muzike u Srbiji i žanrovsku subverziju koja se uprkos svim borbama intelektualne elite do te mere danas ustalila da predstavlja neizostavni deo naše kulture i svakodnevnice?\nAug 11, 2016 dissolution_ chaotique\tprvi srpski kompozitor\tLeave a comment\nAug 11, 2016 dissolution_ chaotique\tEXIT, istorijat, VICE meets\tLeave a comment


4 PRAKTIČNA NAČINA, KAKO DA SE OSLOBODITE NEGATIVNE ENERGIJE - Herbada\n4 PRAKTIČNA NAČINA, KAKO DA SE OSLOBODITE NEGATIVNE ENERGIJE\nDa li ste ikada plakali bez ikakvog razloga ili se emotivno uznemirili a da niste znali zbog čega? Razlog za to može da bude dvojak: pravi razlog postoji ali vi izbegavate da to priznate ili ste osetljivi na energiju oko vas.\nSve ima svoju vibraciju i frekvenciju. Na primer, kada je reč o različitim emocijama, one mogu podići ili smanjiti vašu vibraciju i uticati na to kakvu energiju emitujete oko sebe. Istraživači sa HeartMath Instituta su uspeli da to i naučno dokažu, jer su pokazali da pozitivne emocije stvaraju fiziološke benefite u vašem telu a negativne emocije imaju, naravno, suprotan efekat.\nVeći deo istraživanja u HeartMath-u se, u stvari, odnosi na srce. Njihovi rezultati pokazuju da elektromagnetno polje koje se emituje iz ljudskog srca može da se meri, kao i da menjanjem naših emocija, možemo da promenimo i informacije koje su kodirane u magnetnim poljima koje srce zrači. Srce ima sistem neurona sa kratkoročnim i dugoročnim sećanjem i kada se srčani signali šalju u mozak, oni utiču na naše emotivno iskustvo. U stvari, u HeartMath-u su dokazali da pozitivna razmišljanja mogu da pojačaju vaš imunološki sistem.\nAko ste primetili da ste posebno osetljivi na negativnu energiju oko vas i da ona remeti vaš život, evo nekoliko stvari koje možete da uradite:\nSve što treba da uradite je da zamislite belu svetlost (ili neku drugu specifičnu boju koja ima odsjaj, kao da zrači), oko vas, kako biste „zaštitili“ svoje telo od bilo kakvih spoljnih energija.\nMeđutim, ako se energetski štitite od negativnosti za koje mislite da dolaze od drugih ljudi, to može biti dobra prilika da pogledate i unutar sebe. Zašto doživljavate te osobe kao negativne? Pošto smo svi, bar u izvesnoj meri, odraz jedni drugih, ako određenu osobu doživljavamo kao negativnu, možda je to osobina koja je u nama samima.\nTakođe je važno napomenuti da će ti energetski štitovi iziskiivati od vas da trošite mnogo više energije kako bi funkcionisali. A ako svesno razmišljate o stvaranju i održavanju ovog polja, onda ne možete biti u potpunosti prisutni u realnosti. Iako je ovo odlična zaštita, treba uzeti u obzir i druge opcije jer vam neće uvek biti lako da održavate zaštitni štit.\nSečenje emocionalnih kablova\nPostoje takozvani „emocionalni kablovi“ koji su vezani za vas, a nastali su zbog nekih specifičnih događaja, trauma, prenosa energije sa drugih ljudi, itd. Ovi kablovi nisu uvek negativni; na primer, pozitivni kablovi se mogu naći kada si zaljubljen, kad vaš partner želi najbolje za vas…\nReiki iscelitelj Katarina Varga savetuje da kad god osećate uspostavljenje emocionalnog kabla, možete da ga se oslobodite tako što ćete fizički da ga povlačite sa sebe. Naime, zamislite ovaj kabl kao da je stvaran i rukama ga skidajte, kao da vučete konopac, a zatim vizualizujte kao da izlazi iz vašeg tela.\nPranje ruku i tuširanje\nSlično kao kod fizičkog tela, treba održavati dobru higijenu energetskog tela, takođe. Voda je jedan od najboljih čistača, jer može da očisti i naše fizičko i energetsko telo. Odličan način da se oslobodite tuđe energije je sasvim jednostavan – fizički operete ruke ili celo telo. Kao što osećate vodu na sebi dok se tuširate, zamišljajte kako se na isti način oslobađate negativne energije, kako je voda spira sa vas i odnosi sa sobom.\nNe samo da je miris žalfije prijatan, već sa ovom biljkom možete da očistite svoj dom i svoje telo od negativne energije. Žalfija se inače dugo koristi za čišćenje aura i oslobađanja od negativnosti.\nVažno je napomenuti da negativnost može na neki način da bude i korisna i da se tretira kao prilika za učenje i za promene. Učeći da prihvatate i tamnije delove sebe i univerzuma, možete da se razvijate i još više radite na dobrim stranama vaše ličnosti.\nAnđelika Rosić http://antistresvodic.rs


električni automobili Archives - ecoportal.me\nBesplatni webinar u organizaciji #Mobility&Transport arene na portalu woom.zone\nBrendiranje vozila uskoro će biti završeno i označiće se putanja kojom će se Komšo kretati, a krajnji korisnici biće izuzetno zadovoljni.\nCijena baterija niža za 97% nego prije tri decenije\nBaterija kapaciteta 1kWh je 1991. godine koštala 7.500 američkih dolara, dok je njena cijena u 2018. godini iznosila svega 181 dolar.\nElektrična vozila treba koristiti duže kako bi se nadoknadio „ugrađeni ugljenik“\nMercedes-Benz je najavio da namjeravaju lansiranje zelenog čelika u modele vozila do 2025. godine, ističući značajan korak u naporima kompanije da dekarbonizuje svoj lanac snabdijevanja.\nWEBINAR: „Flote električnih vozila – uspavani divovi elektromobilnosti”\nElektrifikacija javnih i privatnih flota rezultiraće smanjenjem od gotovo 50% svih emisija na putevima u Europi, pružajući glavni potsticaj klimatskim ciljevima EU-a i revolucionirajući čistu mobilnost u Europi*. Prelaz sa otprilike 63 miliona automobila, kombija, autobusa i kamiona kojima upravljaju privatne kompanije ili javna uprava u Europi imao bi „najveći i najbrži” uticaj na emisije u saobraćaju.\nPostoje li prepreke za uvoz električnih automobila u Crnu Goru?\nUkoliko se električno vozilo koje želite da posjedujete ne nalazi već na crnogorskom tržištu automobila, procedura uvoza je, kao i za sva ostala konvencionalna vozila pogonjena fosilnim gorivima, ista.


Vijeće ministara Bosne i Hercegovine usvojilo je Strategiju suprotstavljanja trgovini ljudima u BiH za period 2020.-2023. godina, koja je usklađena sa preporukama Evropske komisije.\nDodaje da je obavio konsultacije sa stranim ambasadorima, te da će uključiti i članove Predsjedništva BiH.\n„Tražićemo mnogo veću finansijsku pomoć od inozemnih partnera za rješavanje migrantske i sigurnosne krize u BiH, kojoj nedostaje praktično sve. Nama jedan policajac čuva 25 kilometara granice prema Srbiji i Crnoj Gori, nedostaje 1200 policajaca u Graničnoj policiji, nedostaje veliki broj službenika u Službi za strance, nedostaju promjene zakonskih akata koji će omogućiti policijskim oragnima da rade svoj posao.“\nIstakao je i da se situacija sada „eksponira kao humanitarno pitanje a sigurnosno je potpuno u drugom planu. Za mene će sigurnosna pitanje biti apsolutni prioritet“.\nRadončić je potvrdio da će se u narednih petnaestak dana izvršiti konsultacije oimenovanju direktora Agencije za istrage i zaštitu (SIPA) kao i o kandidatima za neke druge funkcije.\n„Odgodu imenovanja Darka Ćuluma za direktora SIPA-e, sa današnje sjednice, nije tražila ministrica vanjskih poslova Bisera Turković, već je to bio zahtjev svih ministara iz bošnjačkog naroda u Vijeću ministara. Ćulum ostaje u proceduri kao i neka druga imena i o njima će se raspravljati kada se steknu za to politički uslovi“, rekao je Radončić.\nPrije nekoliko dana (18. januara) ministar sigurnosti Bosne i Hercegovine Fahrudin Radončić je predložio da novi direktor Državne agencije za istrage i zaštitu bude Darko Ćulum.\n„Stavio sam van snage prijedlog bivšeg ministra sigurnosti Dragana Mektića da za direktora SIPA-e bude izabran Perica Stanić. Nakon konsultacija sa parlamentarnom većinom odlučio sam da oficijelno predložim Darka Ćuluma i on je sada u proceduri za novog direktora SIPA-e“, izjavio je ranije Radončić za Radio Slobodna Evropa.


Kustosiranje: Kustosiranje za 2013.\nKustosiranje / About and around curating je projekat edukativnog i istraživačkog karaktera, formiran na ideji celoživotnog učenja, namenjen studentima i profesionalcima iz oblasti umetnosti i kulture, a otvoren za sve zainteresovane. Zasnovan je na iskustvima profesionalaca kao osnovi saznanja, transparentan, alternativne metodologije, fleksibilan; sa idejom da se teoretske pretpostavke proveravaju kroz kritična iskustva iz prakse. Namera projekta je da se okupe mladi, budući i diplomirani profesionalci iz oblasti umetnosti i kulture i da im se predoče mogućnosti koje već postoje, kao kustosima, razvijajući razumevanje i negovanje od strane socijalnog okruženja za sve profesije čije se aktivnosti mogu prepoznati u opisu ovog zanimanja.\nKao završnica svake sezone, biće realizovan izložbeni projekat sa učesnicima programa kao praktičan, hands-on deo programa. Uslovi održavanja će biti objavljeni tokom trajana sezone. Grupa od 5-10 učesnika/ca se bira prema sledećim kriterijumima: motivaciono pismo (predlog izlagačkog projekta, koncept, ideja; zašto želim da učestvujem u Kustosiranju) i aktivnost u javnom programu (praćenje i komentarisanje programa, poseta izložbi, popunjavanje evaluacija). Potom, mesec do dva pre izložbe se, u dogovoru sa institucijom kulture gde će se odvijati izlagački projekat, započinju sastanci i radionice sa grupom, u cilju definisanja koncepta izložbe, radova, postavke, kataloga, programa isl, dok su autori projekta prisutni samo u savetodavnom i logističkom smislu, poput moderatora. Za 2013. su ugovorena dva termina za izlaganje u galeriji Doma omladine Beograd.\nKustosiranje je program javnog i neprofitnog karaktera, otvoren za kreativce iz polja umetnosti i kulture. Ukoliko želite da pratite naše aktivnosti, pišite nam na kustosiranje@gmail.com i pogledajte naš blog kustosiranje.blogspot.com.\nMesta / vremena održavanja: Prostori institucija kulture - galerije, muzeji, kulturni centri u Beogradu, trajanje 120’ svaki susret, svake druge sedmice. Između susreta, organizovane posete izložbi i umetničkih događaja.\nU planu za Sezone #03 (januar – jun) i #04 (septembar-decembar) 2013.\nPublikacija o prvoj godini projekta Kustosiranje (proleće 2013.)\nIzložba studenata akademskog kursa Kustosiranje u umetničkom prostoru U10 (28.02. – 13.03.2012.)\nIzložba sa učesnicima javnog programa kao završnica sezone (jun 2012); u saradnji sa galerijom Doma omladine Beograda\nInternacionalni projekat, u saradnji sa institucijama kulture (univerzitetima, organizacijama civilnog društva, muzejima, umetničkim kolektivima); proleće 2013.\nJavni program – javne i civilne institucije kulture, izložbeni prostori\nOstvarena mreža saradnika i podrške tokom 2012:


Rusija će testirati VAKCINU protiv korone na 40.000 ljudi - BIZlife\n21/08/2020 | 09:06\nRusija je objavila da će početkom iduće nedelje početi kliničke testove na više od 40.000 ljudi za njenu vakcinu za koronavirus koju je odobrila 11. avgusta.\nProšle nedelje je Rusija, kao prva u svetu, licencirala vakcinu protiv koronavirusa što je saopštio predsednik Vladimir Putin. To je u svetu primljeno sa skepsom zato što ta vakcina nije prošla neophodno prošireno kliničko ispitivanje pre davanja licence, koje se traži da bi se dokazalo delovanje.\n“Iduće nedelje klinička studija o efikasnosti i bezbednosti vakcine Sputnjik V će početi u Rusiji”, saopštio je ruski suvereni fond uključen u razvoj vakcine, precizirajući da će više od 40.000 ljudi učestvovati u studiji u preko 45 medicinskih centara.\nNa zvaničnom internet sajtu posvećenom vakcini objavljeno je da je “treća faza kliničkih testova u koju je uključeno više od 2.000 ljudi” u više zemalja počela 12. avgusta.\nUpitana o tim probama pres služba suverenog fonda navela je da u ruskom zakonu nema faze tri.\n“Sa pravnog stanovišta radi se o studijama koje se vrše posle registracije vakcine 11. avgusta”, naveo je fond dodajući da to testiranje može da se smatra “ekvivalentnim fazi tri”.\nŠef suverenog fonda Kiril Dmitrijev rekao je na onlajn brifingu da će vakcinacija “rizičnih grupa”, među kojima je medicinsko osoblje, takođe početi iduće nedelje na dobrovoljnoj bazi.\nViše od 20 zemalja uložile su zahtev za kupovinu milijardu doza ruske vakcine, rekao je on.\nTakođe je rekao da se Rusija dogovorila o proizvodnji vakcine u pet zemalja, kao i da predviđa početak masovnih vakcinacija u Rusiji u oktobru, a početak isporuke vakcine u inostranstvo predviđeno je za novembar ili decembar.\nDelegacija saudijskog ministarstva zdravlja treba da stigne u Moskvu iduće nedelje, dodao je Dimitrijev.\nVakcina Sputnjik V skeptično je primljena u svetu, pre svega zbog nedostatka finalne faze testiranja u trenutku kada je objavljeno da je prihvaćena.\nDimitrijev je rekao da Rusija ne vidi nikakvu prepreku da individualna regulatorna tela odobre rusku vakcinu bez odobrenja Svetske zdravstvene organizacije (SZO).\nKancelarija Svetske zdravstvene organizacije (SZO) za Evropu saopštila je da je počela razgovore sa Rusijom kako bi pokušala da dobije više informacija o eksperimentalnoj vakcini protiv kovida-19, koju je Moskva nedavno odobrila.\nNaučnici tvrde: Borba protiv pandemije 500x SKUPLJA od prevencije\nLUKAŠENKA korona ne dotiče: Pijte VODKU, idite u saunu i na posao\nUKINUT kontrolni PCR test za izlazak iz karantina, lekari će se oslanjati na IZJ...


OVAJ PROBLEM PROSTO IZLUĐUJE ŽENE U SEKSU: Evo kako da ga rešite!\nStatistika govori da svaki peti muškarac u Srbiji ima probleme vezane za potenciju, međutim poražavajuća je činjenica da sve više muškaraca mlađih od 40 godina doživljava ovaj problem. Kada nastanu problemi u erektilnoj funkciji, neizbežno trpe i muškarci i žene\nIstraživanje Međunarodnog udruženja za seksualnu medicinu iz 2013. godine pokazuje da svaki četvrti muškarac koji se prvi put obrati lekaru sa simptomima erektilne disfunkcije (ED) ima manje od 40 godina. Zbog osećaja nelagode i stida, procenjuje se da se blizu 80 posto muškaraca ustručava da govori o problemima sa potencijom, pa se strahuje da je ovaj broj u stvarnosti daleko veći.\nZašto nastaje erektilna disfunkcija?\nMuška potencija je rezultat kompleksnih procesa koji uključuju celo telo: mozak, emocije, hormone, krvne sudove i mišiće. Moderan način života kod mlađih muškaraca sa visokim nivoom stresa, pušenjem i konzumiranjem alkohola negativno utiče na potenciju. Takođe, psihološki faktori kao što su depresija, anksioznost i nedovoljno sna mogu dovesti do nezadovoljstva u seksualnom funkcionisanju. Problemi sa potencijom su najčešće kombinacija fizičkih i psiholoških faktora, pa tako na primer i najmanji problem može dovesti do smanjenog samopouzdanja i straha od svakog sledećeg seksualnog kontakta.\nDanas na tržištu postoje različiti sintetski lekovi za ED. Ovi lekovi ne dovode do trajnog rešenja problema u smislu izlečenja, već deluju samo ograničeni period vremena (najčešće nekoliko sati). Posle isteka ovog vremena, efekat se gubi i lek je potrebno ponovo uzeti pred sledeći seksualni odnos. Uz to, kako bi se na vreme uzeo lek potrebno je unapred sve isplanirati, zbog čega se gubi na spontanosti.\nMnogi mlađi muškarci olako posežu za sintetskim preparatima nesvesni rizika po zdravlje koji oni mogu imati. Ovi lekovi mogu dovesti do naglog pada pritiska, glavobolja i vrtoglavice, naleta vrućine i crvenila lica, a ponekad može doći i do pojave prijapizma- izuzetno bolnih produženih erekcija koje mogu trajati više sati ili dana.\nTakođe, na crnom tržištu i preko interneta mogu se poručiti različiti preparati sumnjivog porekla i nepoznatog sastava koji ne podležu kontroli i nemaju potrebne dozvole za promet. Efekat ovih preparata na potenciju niko ne garantuje, a mogu dovesti do ozbiljnih zdravstvenih problema.\nPrirodni preparati beta-sitosterola mogu biti odlično rešenje\nZa razliku od sintetskih lekova, prirodni preparati beta-sitosterola su bezbedni za dugotrajnu upotrebu i mogu se uzimati bez preporuke lekara. Pri redovnoj primeni, ovi preparati muškarcima daju slobodu i nezavisnost da upražnjavaju seks u bilo koje doba i na bilo kojem mestu, a da ne moraju prethodno da brinu o tome da li su popili lek ili ne. Takođe, sjajan benefit prirodnih preparata beta-sitosterola je da imaju dugotrajne pozitivne efekte na mušku potenciju i sprečavaju kasnije komplikacije sa prostatom i kompletnim muškim reproduktivnim sistemom.\nPotencija ima ogroman uticaj na kvalitet života svakog muškarca, a nezadovoljstvo seksualnim životom često mladog muškarca uvodi u začarani krug smanjenog samopouzdanja i osećaja stida, depresije, produbljivanja stresa i trajnih problema u vezi.